text:
Hasil Pencarian
Hasil pencarian untuk kata kunci polah (13)
- Poyok UngkalÉséy Dédé Kosasih
17 Aug 2005 - 10:19 am
Ungkal téh lembur di wewengkon Conggéang, Sumedang. Mun Maronggé sohor ku pélétna. Ungkal mah kaceluk ku poyokna. Kapan aya nu disebut poyok Ungkal. Paribasa, tukang cegékan urang Ungkal mah.
Naha bener kitu éta téh? Sigana, puyak-poyok mah saréréa gé osok. Naha urang Ungkal naha urang Tagogapu, sahanteuna kungsi moyok. Ngan, poyokna kawas kumaha?
Rada nenggang ti nu séjén. Urang Ungkal miboga tradisi anu mandiri tumali jeung carana ngedalkeun pamoyokna kalawan simbolis. Ari eusi pamoyokna biasana tara leupas tina kekecapan anu lega rambat kamaléna. Ana pok moyok, bet teu jiga-jiga.
- Saung Angklung Mang Udjo; Jadi Kampung Sunda
6 Jul 2004 - 3:03 am
Geus teu anéh pikeun urang Padasuka mah, upama aya turis asing ngadongdon wewengkonna. Ti taun 1970-an, geus réa wisatawan nu ngulampreng ka ieu patempatan. Rék naon cenah éta turis bet jul-jol ka Padasuka?, jauh dijugjug, anggang di téang, kataji ku garapan seni Saung Angklung Mang Udjo, nu perenahna di jalan Padasuka no 118 Bandung
Nurutkeun panintén kapariwisataan, karéréan wisatawan nu datang, ka Bandung atawa ka Jawa Barat, tujuan utamana téh ka saung Mang Udjo. Malah nurutkeun béja mah, ngadongdon ka tempat liana mah ngan ukur sasampiran. Pang kitu téh kawasna nepi ka kiwari nu pangkajojona téh Saung Mang Udjo.
- Misi Seni Ka Luar Negri, Antara Potensi Jeung PromosiKu: Nano S.
7 Jan 2003 - 12:20 am
Taun genep puluhan mun aya misi seni kasenian Sunda ka luar negri, biasana sok diwakilan ku seni tari, pangpana tarian karya ti Tjetje Somantri. Nu jadi panangkesna ti Jawatan Kabudayaan, salaku lembaga pamarentah nu gede wibawana ka balarea, pangpangna keur para seniman. Para penari anu dipilih keur jadi anggota misi kesenian, tangtu wae lolobana para penari anu sok latihan ti Jawatan Kabudayaan, kitu deui para pangrawitna (nayaga). Kusabab eta misi kesenian teh digabung jeung kesenian daerah sejen, anggotana biasana tara pati loba, komo pangrawitna mah dipilih nu pokona bae. Upamana juru kendang, rebab, jeung sabaraha urang tambahanana. Kakuranganana sok dibantuan ku seniman Jawa, anu biasana leuwih kumplit anggotana. Ngaran misi kesenian sok disebut misi kesenian kepresidenan, sebab ieu kagiatan teh mangrupa wakil nagara Indonesia, dina ngarakutkeun hubungan jeung nagara luar, kaasup upaya mintonkeun kabinangkitan kasenian di Indonesia anu Bhineka Tunggal Ika. Salian keur kagiatan misi seni ka luar negri, ti Jawa Barat oge remeh ngeusian acara di istana negara keur ngahibur para tamu ti luar negri. Para penari anu sok mindeng di istana negara, biasana sok meunang landihan penari istana.
- TALAGA BAGENDITKu: R. Satjadibrata
11 Jul 2002 - 7:40 am
Baheula, geus rebuan taun ka tukang, aya hiji randa beunghar katelah Nyi Endit. Ieu the saenyana mah nenehna, da ngaranna sajati mah Nyi Bagendit. Manehna the kacida pisan kumedna. Geus taya nu bireuk deui kana kakumedanana. Salian ti pakacar-pakacarna mah tara aya nu lar sup ka imahna. Estuning lain babasan eta mah nirup nyorangan the. Kajaba ti teu aya nu ngawawuhan, Nyi Endit the memang jalma nunggul pinang, geus teu kadang warga, hirup the estu nunggelis. Ari beungharna tea mah tetela. Beh kebonna beh sawahna, imahna ge panggedena di salembur eta mah. Turug-turug ngahaja mencilkeun maneh, ngababakan di tengah pasawahan, nu upluk-aplak. Maksudna teu aya lain, ku bawaning embung campur jeung babaturan, da sieun kasoro tea. Teu kitu mah atuh moal disebut medit.
- TATA-TITI DUDUGA PRAYOGA PANYANGREUD KARAHAYUAN KULAWARGAKu: Drs. R.H. Hidayat Suryalaga
13 Jun 2002 - 6:30 am
Urang Sunda tangtos mikawanoh paribasa anu unina: tata-titi duduga prayoga, anu ieu sadayana kawengku ku tatakrama atanapi etika. Dina kahirupan sadidinten etika teh ngurung tilu widang, nyaeta etika religi/agama, etika filsafat sareng etika sosial. Unggal kulawarga kedah narekahan sangkan anggota kulawargana henteu mengpar tina etika anu tilu widang ieu.


c: text/html

text:
$51.10 $73.00 Anjeun Simpen 30% ($21.90)
Pariksa ieu calana harem logor denim unusually tiis. Wah, ieu téh sabenerna hiji manggihan aslina. Bumming sabudeureun kota, diajar pikeun hiji ujian atanapi maca buku di backyard nu, ieu calana harem funky jeung comfy bakal meunang anjeun sababaraha titik tambahan pikeun gaya jalan. band cangkéng elastis na pesak nambahkeun kanyamanan sarta practicality. Nambahkeun hiji sweatshirt oversized atawa t-shirt pikeun santai balik mana Vibe. Anjeun oge bisa meunang kreatif kalayan ekspresi diri anjeun sarta ngagem kalawan ati-kaos taktak jeung bat sleeves jangjang tur nambahkeun sababaraha perhiasan warni tambahan kandel. Ngajalajah situs urang keur tops langkung unik dipasangkeun sareng logor denim calana panjang harem anyar Anjeun. Janten kahiji mimitian olahraga anyar Asian diideuan katingal ieu. Hiji ukuran, tingali ukuran handap.
spésifikasi:
bahan: kapas
panjang: Lengkep
Type fit: leupas
bahan:kapas
Type lawon: denim
Panutupanana Tipe: cangkéng elastis
Pola Tipe: padet
Cangkéng Tipe: pertengahan
Hiji Ukuran: cangkéng: 70-108cm Hip: 132cm pingping: 66cm Pedet: 40cm Lenght: 83cm Crotch: 51cm
taille Haute jeans jeans taille Haute awéwé highwaiste jeans awéwé tinggi jeans waisted feminina rasgada Akang femme langsing Akang taille Haute kumbuh jeans apparel jeans awéwé usum cangkéng luhur jeans ceking pantalones vaqueros de mujer de invierno jeans kabogoh keur jeans awéwé femme 2016 nouveaute womens jeans elastis cangkéng denim pantalones mujer broeken awéwé Akang langsing femme jeans jeans cangkéng luhur kalawan jeans sulaman feminino haneut jeans awéwé pantalon taille Haute femme Akang denim jeans womens jeans kabogoh cangkéng jeans tinggi awéwé jeans nyorong up jeans ripped jeans pikeun awéwé cangkéng luhur jeans kabogoh keur awéwé hideung jeans awéwé jeans haneut jeans jeans ceking awéwé jeans awéwé jeans ripped jeans Akang femme mom jeans jeans femme kumbuh kolor apparel denim jeans feminino pantalon vaqueros femme mujer broek vrouwen handap calana awéwé 2016 calana leg pantalon cuir femme calana cangkéng luhur awéwé calana calana panjang calana olahraga awéwé awéwé awéwé sweatpants awéwé olahraga calana calana sequin pantalon es de vestir mujer calana leupas for jeung calana awéwé palazzo calana Capri awéwé broeken dames awéwé calana panjang calana panjang olahraga awéwé calana kulit calana hideung pantalones deportivos mujer broeken calana militér awéwé pantalon calana femme lega leg camuflage harem calana kesang kulit calana awéwé womens calana kamuflase logor calana awéwé awéwé calana spodnie damskie calana harem jogging calana keur awéwé sweatpants awéwé renda up calana kulit usum calana panjang calana leupas kulit calana awéwé calana panjang calana panjang awéwé calana usum calana pantalones mujer calana harem awéwé sweatpants lega calana calana leg kamuflase tentara usum awéwé toyouth leggings pantaloni joggers Donna awéwé jeans kargo femme calana awéwé sarouel potong flare calana pantalon femme taille Haute broeken awéwé kamuflaj twotwinstyle womens calana tingali ngaliwatan calana calca feminina potong femini
Bébas Di sakuliah dunya Pangiriman on sagala pesenan. Taya minimum diperlukeun.
Urang mempermudah konsumén urang kalawan 30 poé Balik deui atawa ngagantian Rek. Éta nyandak anjeun mésér item sareng sikap seneng na boga hiji pangalaman balanja endah dina Buddhatrends.
Ngagantian, Balik deui & Refunds:
Tim rojongan urang téh salawasna siap mempermudah konsumén. Anjeun bisa kalayan gampang perlu nganggo "Taros Kami" kaca keur queries sagala, sarta kami bakal jadi delighted pikeun mantuan Anjeun ngabéréskeun masalah anjeun.

robotstxt: allowed

filter: keep


text:
Di dieu urang bade ngobrol ngeunaan webbacklinks pikeun ramatloka anjeun. Malah lain ngan ukur backlinks kualitas tiasa ngalakukeun alus keur ramatloka anjeun. Ngabogaan cukup tina referrals ieu unggal ramatloka bisa jadi sumber nulis pamungkas na luhureun informasi keur na target panongton atawa pasar bisnis Ecological. Sagalana jalan saukur - langkung pamaké hirup mimitian datang ka ramatloka sapertos pilari inpo, hiji produk tangtu atawa jasa. Ku kituna, pertanyaan anu - jenis webbacklinks kedah anjeun boga keur ramatloka anjeun? Muhun, hayu urang tingali kumaha carana sangkan bola sukses rolling - hosting gratis 5gb. Munggaran sadaya, Kaula bade ningalikeun maneh naon ngajadikeun webbacklinks kualitas, sarta kumaha anjeun bisa meunangkeun loba di antarana kalayan schemes wangunan link luhur underused. Ku kituna, hayu urang ngamimitian.
Kualitas bobodoran. Kuantitas
Salian ti Internet, dina kahirupan nyata, saran sapertos dianggo ukur lamun aranjeunna nu datang ti tempat dipercaya sarta pohara reputable. Upami teu kitu, pasti bakal moal titik di handap aranjeunna, moal ngalakukeunana eta? Tempo yén sakabéh webbacklinks sigana kasampak kawas saran saeutik, tiap link individu kudu salawasna datangna ti tempat kalawan Pa tinggi (kaca otoritas), PR (kaca rank), sarta DA (domain otoritas). Cara éta, kualitas webbacklinks nu bade gaduh keur ramatloka anjeun hiji hal bener kritis, tinimbang ngan kuantitas maranéhna.
Jeung naon urang kudu tetep dina pikiran éta gaduh link kualitas hartina ngajaga relevancy na. Putting eta di Userboxtop Inggris, lamun Google manggih kaluar yén sababaraha webbacklinks anjeun nu datang ti sumber online ti pihak katilu nu sagemblengna aya hubungan subjek, éta bakal ngakuan aranjeunna spam ku alam, i. e. , Nganggap hal éta nyimpang sareng masihan eta nilai sahenteuna enol. Naon deui - ramatloka anjeun bisa ogé earn pinalti ranking beurat ditumpukeun ku Google, salaku hasil tina saperti aktivitas curiga yen anu mindeng patali sababaraha nurun nyiksa, atawa kabiasaan manipulatif.
Kudu eta datangna ka skenario-hal awon, anu penalization heaviest malah bisa mungkas nepi ka nyieun kaca web Anjeun ampir sagemblengna siluman keur searchers live - nu hartina nu nuju deindexed kalawan otoritas domain anjeun leungit sakali jeung sakabeh. Ku kituna, hayu urang nyanghareupan eta - webbacklinks kudu salawasna jadi leuwih kualitas. Éta naha éta sangkan bahaya mun balik purchasing atawa nyoba tukeur sareng maranehna.
Gedong Quality Tumbu
Ku kituna, kumaha carana neangan tempat katuhu pikeun meunangkeun ngan Tumbu aman tur efisien? Muhun, hayu urang niténan hiji rencana aksi ringkes pondok pikeun ngalengkepan tugas. Di handap ieu daptar pondok titik bullet pikeun mantuan Anjeun ngaléngkah lagu katuhu:
- Pastikeun ramatloka anjeun mere nilai nyata - jieun wungkul eusi kaca unik tur mangpaat, kaluar liwat relevan pikeun subjek anjeun nu bakal jadi welcoming sangkan rujukan atawa babagi deui dina Web.
- Ngarasa Luncat ka parios jaba saingan Anjeun - naon anu dipigawé katuhu nuturkeun jas, sarta nu aspék henteu jadi alus. Meunang sababaraha wawasan praktis kalawan saran mangpaat ngagunakeun parabot online kawas Semalt Analyzer, screaming bangkong, atawa Moz urang Buka Loka Explorer.
- Cokot di kabaran ku influencers Industri anjeun, mimitian podcast a, sangkan sababaraha tulisan roundup sarta ulah ragu pikeun muka pikeun blogging tamu - anjeun bakal paling dipikaresep pikeun meunangkeun webbacklinks kualitas di balik.
- Barina ogé, anjeun pernah kedah menta keur naon Tumbu kualitas, sanajan leuwih paling nulis jeung berharga. Maksad abdi anjeun kukituna hadé mayar eta maju - kalawan ngagunakeun média sosial jeung maturan eusi well-sharable (kawas infographics, spreadsheets, eusi visual séjén béda), kitu ogé investasi sababaraha waktos nyadiakeun jigana hadiah paling berharga pikeun panongton Anjeun, sapertos sakumaha tulak panalungtikan nu patali jeung industri, studi kasus, jsb.


text:
Hasil Pencarian
Hasil pencarian untuk kata kunci lestreng (5)
- Poyok UngkalÉséy Dédé Kosasih
17 Aug 2005 - 10:19 am
Ungkal téh lembur di wewengkon Conggéang, Sumedang. Mun Maronggé sohor ku pélétna. Ungkal mah kaceluk ku poyokna. Kapan aya nu disebut poyok Ungkal. Paribasa, tukang cegékan urang Ungkal mah.
Naha bener kitu éta téh? Sigana, puyak-poyok mah saréréa gé osok. Naha urang Ungkal naha urang Tagogapu, sahanteuna kungsi moyok. Ngan, poyokna kawas kumaha?
Rada nenggang ti nu séjén. Urang Ungkal miboga tradisi anu mandiri tumali jeung carana ngedalkeun pamoyokna kalawan simbolis. Ari eusi pamoyokna biasana tara leupas tina kekecapan anu lega rambat kamaléna. Ana pok moyok, bet teu jiga-jiga.
- KAJIAN SOSIO-BUDAYA MAKNA IKON FAUNA JAWA BARATSumbang Saran untuk Menentukan Ikon Fauna Khas Jawa Barat
1 Mar 2004 - 12:38 am
Masyarakat Jawa Barat, khususnya Etnis Sunda, pada umumnya mempunyai kebiasaan dalam MENGARTIKAN dan MEMAKNAI sesuatu yang bersifat eksternal dikaitkan dengan sesuatu yang internal. Hal ini terjadi karena kedekatan yang begitu erat dengan alam sekitar baik fisik/kontur alam, flora maupun fauna. Dengan demikian kekuatan Mithos Lama sebagai acuan berperilaku/berkehidupan masih mendapat perhatian yang sangat menentukan di masyarakat Sunda.
- Naskah Kuna: WAWACAN LUTUNG KASARUNGOleh: Drs. H. Rd. Hidayat Suryalaga
11 Jul 2002 - 4:55 am
Meureun hidep ge geus nguping, carios sepuh baheula, aya dongeng anu rame, carita pantun asalna, asli dongeng ti Sunda, carita Lutung Kasarung, kieu geura lalakonna.
Kacaturkeun hiji wanci, tempatna di Kahiangan, bujangga karempel kabeh, para pohaci harempak, sareng hiji satria, kasep putra Sunan ambu, nu jenengan Guru Minda.
- Dongeng Sasakala: KUDA
1 Mar 2002 - 2:34 am
Jaman baheula beh ditueun baheula waktu sasatoan barisa keneh ngomong cara jelema, di hiji leuweung aya hiji sato gede. Eta sato ngadenge beja, yen di dunya aya manusa sarta pinter pisan akalna. Eta sato hayangeun nyaho, kumaha rupana manusa teh, jeung haying nyaho kapinteranana.
- Dongeng Sasakala: GAGAK JADI HIDEUNG
11 Feb 2002 - 2:29 am
Jaman baheula aya oray sanca keur nawu balong. Sungutna ngegel kana tangkal huni, buntutna beulah dieu dibeulitkeun kana pancuh tambakan. Awakna malang dina balong tea, tuluy diayunkeun…geblok, geblok we caina ditawu, cara nawu ku gobang panjang.


text:
“BERMUTU” SING NGAJADIKEUN AJEGNA HATÉ
Ku: Baban Etha*)
Kiwari jaman geus nembrak kamajengannana. Utamina dina widang ngatik ngadidik murangkalih. Sok sanajan parantos nyampak ajén dirina, geuning para guru masih kénéh ngaraos ngagaduhan kawajiban nyiar élmu. Ku jalan nuluykeun pendidikan, seminar, diklat, sok komo deui ayeuna mah aya kagiatan anu disebut KKG BERMUTU, MGMP, KKKS, KKPS, di tambih dina widang komputer (ICT) ngeureuyeuh dileukeunan margi kacida pisan peryogina kanggo luang atanapi wawasan para guru.
Ngan hanjakal diantara dulur urang masih aya kénéh nu can ajeg haténa, enggoning dina ngatik ngadidik murangkalih, padahal dina kahirupan ayeuna saleresna parantos aya simbulna.
Sepuh-sepuh urang kapungkur parantos nguningakeun éta simbul téh, ngan urang teu acan tiasa nafakuranana kalayan ngalaksanakeunana. Anu antukna urang sok tisolédat lengkah, labuh ku pangabutuh, lengit aturan ku alatan duit.
Tah ayeuna simbul téh, yu…..!!! urang tafakuran, salah sahiji contona; upami ngawangun bumi, dina susuhunan sok aya lawon bodas sareng lawon beureum, teras dipaku ku paku emas. Lamun dihartikeun éta téh, hiji simbul keur diri urang salaku manusa anu kumelip di alam dunya. Anu leuwih jelasna Paku Emas téh bénten sareng paku anu dijieun tina beusi, tina awi, ogé kayu. Tong boro awi atawa kayu dalah beusi ogé, bakal keuna ku karat atawa taihiangan komo lamun kahujanan, kaanginan lila-lila éta paku téh bakal rapuh, bakal leungit kakuatannana, kaajegannana. Tapi lamun paku Emas sok sanajan leutik bakal kuat, moal keuna kuburuk, bobo atawa regas, moal taihiangan sok sanajan kahujanan kaanginan. Insya Allah Paku Emas bakal tetep weuteuh, bakal kuat, ajeg sabihara-sabihari, sok sanajan lilana puluhan taun.
Lur….!!! Baraya………!!!!!
Mangga urang émutan diri urang, cik kalebet paku anu mana??? Paku beusi, paku awi, paku kayu atawa Paku Emas? Anu hartosna kakuatan sareng ajénna parantos jéntré.
Paku Emas anu aya di susuhunan bumi anu dipapaés ku lawon bodas sareng lawon beureum, lamun diibaratkeun dina raga urang mah nyaéta HATE anu dipapaesan ku kaberesihan kalayan luyu sareng angen-angen urang.
Tah lamun kitu mah, urang kudu ngabogaan pamadegan saperti Paku Emas. Sing ajeg haté, sing kuat haté, ulah gampang kabiruyungan ku hal-hal anu ngabalukarkeun ngarugikeun diri urang sorangan komo deui ngarugikeun batur. Cindekna mah haté kudu ajeg ulah saperti pucuk awi ka anginan, ayeuna beureum isuk bodas, jangji kitu henteu kieu, jeung réa-réa deui alesan anu sejena. Tapi pamadegan modél kitu téh jigana ayeuna mah geus leungit. Tah lamun aya ogé nu kitu téh henteu ajeg pamadeganana, ceuk budak ayeuna mah henteu PD (percaya diri), haté modél kitu yu urang jauhkeun, hayu urang incahan, sabab bakal ngabalukarkeun ka dulur-dulur nu di lembur bakal tagiwur ka baraya anu di kota bakal paraséa. Mangkana urang kedah terang harti sareng tujuan hirup, anu diwangun ku aksara H – I – R – U – P . Anu ngandung harti :
H – Hate urang kudu beresih.
I – Iman urang sing ajeg, teguh jeung kuat.
R – Runtut raut jeung sasama.
U – Usaha dina jalan anu dipiridho ku Allah SWT.
P – Pasrah kana naon-naon anu geus di tangtukeun ku Gusti Allah.
Pentingna mah urang ulah mengpar tina aturan anu geus ditangtukeun ku Agama, Bangsa, jeung Nagara.
Ku kituna, mangga ayeuna urang silih tembrakeun pangabisa, pagempungan dina pangaweruh, silih saliksik pangarti, sangkan ieu BERMUTU teh aya tapakna, katingali cirina, ngolebat baé babasanana. Mangga geura AJEGKEUN HATÉ Ulah …………….. utamina dina widang ngatik ngadidik murangkalih. Rupina rahayat sakabéh bakal ngoréjat haténa, saupami parantos paheuyeuk-heuyeuk leungeun paantay-antay panangan. Antara si leutik jeung si gedé, si bodo jeung si pinter, (bawahan sareng atasan), sing sareundeuk saigel sabobot sapihanéan. Ulah nepi ka aturan teh luntur ku ………….. (mangga éta mah émutan sareng tafakuran ku sadayana). (*Ketua FKKG II Sumedang)


text:
Proyék Opensky 777 pos ditahan masalah swich.
Langkung sakedik
Tambih deui
-
Posts: 9
-
Hatur nuhun narima: 0
-
-
-
-
-
-
11 bulan 1 week ago #662
by ricsmi
Hai barudak.
Diundeur jeung flew Project Opensky Boeing 777 dinten na nya a pesawat denok, hijina masalah Abdi gaduh nyaéta yén heaading ditahan swich henteu sigana jalan.
Set pilot otomatis mun on sakumaha per dawam sarta ngeset pos rék lajeng pencét swich ditahan Anjeun ngalakukeunana dina pesawat sejen, tapi ngan konci dina ka Tangtu ayeuna gantina Kuring geus diusahakeun sadaya sorts tapi salawasna teu hal anu sarua .
Sagala pamanggih guys, éta bug atawa keur abdi ngan lakukeun eta salah?
Punten Lebet or Ngadamel akun ngagabung paguneman.
Langkung sakedik
Tambih deui
-
Posts: 9
-
Hatur nuhun narima: 0
-
-
-
-
-
-
bulan 11 6 days ago #664
by ricsmi
Ok Kuring geus kinda ilahar eta kaluar, tétéla i kedah nganggo trhe Nav Pilih tombol, teu nav ditahan, hijina hal teh Nave tombol milih ngan jalan di kabina 2d mana i cant nangtung maké.
Ku kituna abdi gé ningali balik sual kuring, sasaha nyaho lamun nyaéta dimungkinkeun pikeun swap nu nav tombol ditahan di kabina 3d kana tombol pilih nav gantina?
Punten Lebet or Ngadamel akun ngagabung paguneman.
forum Access
-
Teu meunang: nyieun topik anyar.
-
Teu meunang: walon.
-
Teu meunang: pikeun nambahkeun attachements.
-
Teu meunang: edit talatah Anjeun.
Time nyieun kaca: 0.122 detik


text:
… heuheuheu,,, abah teh ngarasa bungah ku kasumpingan ujang kadieu kusabab boga maksud ka budak abah…
bagja tinekanan lamun ujang bisa hirup nghiji ngarumahtangga jeung budak abah,,, rek mikanyaah ka budak abah !!,,,
ngan abah teh boga hji pertanyaan ka ujang sa acan abah nyatujuan kana kahayang ujang,,, lain rek ngahalang-halang ieu niat hade,,, poma ulah jadi goreng sangka…
kieu jalu,,, abah teh ieu boga endog hiji ejeung peso… cing pang meuncitkeun ku ujang kumaha carana,,, mangga ulah di engke2 ameh abah bisa buru2 nyalametkeun hidep duaan. sok diantos walerana kasep….
mangga bageur,,, diantos walerana ku abah,,,


text:
"Semalt salawasna darkest méméh subuh. "
Naha éta lebak tina kalangkang maot dina 23 Rd Jabur atawa Trench Cilaka dina jalan ka Shell Kota di pilem bolu Bob, urang nuju dipaké pikeun konsép perasaan yén hal nu lalaki parah, sanajan urang nyaho urang nuju dipingpin tujuan nu moal méncog.
pangalaman ieu bisa digambarkeun ku kurva U ngawangun, sacara harfiah ngabentuk bentuk hiji lebak antara dua puncak. Dina istilah teknis, kurva ngagambarkeun hubungan nu teu linier antara dua variabel. Hiji conto husus mangrupa lebak uncanny - null tina unease, hanjelu, atawa malah revulsion urang ngarasa jadi hal ngadeukeutan kabiasaan sarta penampilan a manusa tanpa lalaki kabeh jalan dinya - business mobility solutions in portland. Dina hal ieu, dua variabel nu sipat humanlike obyék jeung respon émosional kana eta. Ieu bisa ngalaman kalawan robot jeung AI asisten, sarta kalawan animasi 3D. Sugan anjeun terang batur anu meunang illogically ambek nalika Siri atanapi Alexa gagal ngartos Paréntah maranéhanana, atawa meureun anjeun meunang uncomfortable ningali robot humanoid atawa manusa Semalt dina TV jeung pilem.
konsumén anjeun anu geus di lebak uncanny
Semalt eta janten leres éta kami nuju geus subjecting konsumén urang ka pangalaman nu nyieun bewilderment na revulsion? Anjeun teu kudu boga avatars 3D atanapi robot di pangalaman customer anjeun pikeun nyieun eerie, parasaan négatip ieu dina konsumén Anjeun. Lebak uncanny ieu digambarkeun ku panurunan dadakan di empati lamun mahluk manusa-kawas ceases sababaraha cara janten manusa. Di handap sababaraha conto husus pikeun nunjukkeun yén konsumén Anjeun bisa geus jadi di lebak uncanny:
pegat kontéks
Conto: Hiji asisten AI atanapi chatbot mimitina pas keur manusa tapi gagal ngartos konteks hiji sual nu bakal jadi basajan pikeun manusa ngartos, ngalaan pikiran yén teu manusa. Di dieu téh ngan salah sahiji loba anekdot ti reddit:
Conto: A dibaca cursory tina sajarah Facebook conto urang pamaké urang bisa nyaritakeun yén anjeunna téh foodie, a vegetarian sarta kipas buleud langganan. Anyar, pamaké ieu meunang sasaran ku layanan langganan artisanal dahareun anyar anu luyu dina loba ngahormat, iwal kanyataan yén maranéhanana éksklusif nawiskeun meats kapok. Ieu lumrah di sababaraha ngahormat nu hiji layanan langganan daging artisanal kapok bakal sasaran manehna. Semalt yén salaku vegetarian a, pamaké ieu kapanggih ad maranéhna bewildering na invasif, ngabalukarkeun manéhna leungit suku jeung gulung gancang kaliwat. Dina fervor ngagulung, manéhna ngahaja didaptarkeun a klik dina iklan, anjog ka minggu meats kapok di feed-Na.
Bad timing
Conto sejen ti nu pamaké sarua: Ayeuna, bank na ieu aggressively targeting anjeunna ku tawaran KPR kalapa. minggu Semalt ka tukang, aya kiridit, konsolidasi dana jeung sinyal lianna anu anjeunna Nyiapkeun pikeun meuli imah. Dina titik anu, ieu batu tiis tiiseun ti bank. Tapi kiwari anu anjeunna parantos nandatanganan KPR kalawan bank sejen na escrow katutup, anjeunna lalaki sasaran sanggeus kanyataan jeung tawaran éta anjeunna bakal geus dianggap tilu minggu ka tukang. Ayeuna, éta ngan ngakeuheulkeun.
Tilu cara keur naek ti lebak uncanny
naek ti lebak uncanny mungkin, tapi waktu nu diperlukeun meuli-di ti executives sarta usaha concerted ku sakabéh organisasi marketing. Untungna, jieunan AKAL Marketing (Tujuan) nyadiakeun pendekatan anyar pikeun interacting jeung konsumén, sahingga pikeun pangalaman relevan konsisten peuntas sagala saluran sarta optimasi kontinyu dina skala. Marketers teu kudu sieun lebak uncanny. Maranéhanana kudu difokuskeun nyebrang liwat ka sisi séjén. Semalt kumaha:
1. Simpen kontéks: Cocogkeun tingkat anjeun sophistication sakuliah saluran
Ideally, ramatloka anjeun, aplikasi tur chatbot gawé bareng nyadiakeun terpadu, layanan pribadi. Mun hiji pamaké clicks liwat ka situs anjeun ti tawaran email husus, tawaran nu kedah otomatis persist dina website. Semalt konsumén Anjeun mindeng sapatemon elemen kreatif sami di sakuliah Anjeun aplikasi, sosial, tampilan, email jeung ramatloka, aranjeunna geus kuciwa lamun pangalaman anu disjointed tur kaluar-of-konteks.
Semalt, loba pangalaman brand ngan bisa dikirimkeun ka pamaké dina channel tunggal alatan keterbatasan alamiah tina awan pamasaran ayeuna, nyieun janji interaksi canggih nu teu bisa dikirimkeun dina saluran lianna.
2. Ngurangan kateupastian: Paké cues visual keur tanda aya kabiasaan jeung kamampuhna
Upami Sadérék nu gaduh tingkat varying of sophistication pikeun sababaraha saluran komunikasi, anjeun tiasa masihan cues customer anjeun pikeun ngeset ekspektasi luyu. Lamun geus nyieun bot atanapi hiji aplikasi kalawan abilities canggih, imbue eta kalawan kapribadian manusa. Kontras, a chatbot kawates teu kudu ngaran, hiji sora kacida humanized atanapi hiji avatar. Tur upami aplikasi mobile anjeun museurkeun kana sawaréh fitur, janten jelas ngeunaan naon anu aya di nami aplikasi tur pedaran.
3. Responsiveness: Ngurangan lag ka antara wawasan sarta aksi
Lamun mangtaun wawasan ngeunaan hiji customer individual, kumaha gancang anjeun tiasa nyaluyukeun interaksi anjeun janten responsively relevan? Hiji paguneman manusa ngalibatkeun duanana pihak ngarespon sacara real waktu keur cues sadar jeung subconscious. Mun kampanye anjeun sarta bagéan panongton anu statis, atanapi lamun kanal anjeun anu siled, mémang butuh panjang teuing nepi ka mindahkeun dina laju nasabah. Semalt, kalawan AI pamasaran nu boga decisioning dinamis dina inti na, data anyar jeung sinyal behavioral bisa langsung jadi acted kana tanpa intervensi manusa. hasilna mangrupakeun interaksi customer leuwih responsif anu diluyukeun sakumaha customer Anjeun evolves.
Ka meunang ka sisi sejen
nulungan nasabah anjeun naek kaluar tina lebak uncanny bisa sigana kawas tugas monumental tapi kalawan AI marketing, éta ayeuna meujeuhna. merek konsumen nu nyieun kabisat jeung mindahkeun jauh ti aturan bakal kahiji mun Fedi mangpaat konsisten, interaksi cross-kanal nu dioptimalkeun dina skala ku AI.
Ngeunaan Author The
Kandungan Link: Amplero
Amplero mangrupa parusahaan jieunan AKAL Marketing (Tujuan) anu nyandak perusahaan B2C marketers ngaoptimalkeun nilai hirupna customer dina skala nu teu humanly mungkin. Teu kawas paling deukeut nu baud AI onto tumpukan warisan martech, Amplero urang Tujuan Platform ieu diwangun ku AI di inti, ngagunakeun pembelajaran mesin sarta multi-pakarang bandit experimentation pikeun nguji dinamis 1000s of permutations ka otomatis ngaoptimalkeun unggal interaksi customer sarta ngamaksimalkeun nilai hirupna customer jeung kasatiaan . Ngagunakeun Amplero, marketers di Telecom, perbankan, kaulinan sarta tech konsumen geus garnered tumuwuh Incremental 1-3% dina pendapatan customer topline tur angkat 3-5x di ongkos ingetan. HTTPS: // www. amplero. com /


text:
- Home Posts filed under DONGENG
Cerita pendek bahasa sunda, indung
05:52 / deni yusuf / DONGENG,
Cerita pendek bahasa sunda, indung Cerita pendek bahasa sunda, indung balik tandur téh mawa belut opat siki, paméré adi beuteung....
dongeng bahasa sunda Monyet jeung merak
05:51 / deni yusuf / DONGENG,
dongeng bahasa sunda Monyet jeung merak dongeng bahasa sunda Monyet jeung merak keur naon sia Cekroh, ugal-ugil kitu?” ceuk merak b...
dongeng bahasa sunda sangkuriang
05:50 / deni yusuf / DONGENG,
Dongeng legenda bahasa sunda sangkuriang dongeng bahasa sunda sangkuriang Sampurasun, Ka sugri para wargi kisunda & urang sunda...


text:
TP | BANDUNG TV | ASTRI CAHYANI |Panglima Kodam Tiga Siliwangi, mayjen tni doni monardo ngaliwatan kepala penerangan Kodam Tiga Siliwangi, Kolonel Arhanud Desi Ariyanto nandeskeun, pasualan walungan Citarum can kungsi lekasan, lantaran saban intansi boga ketak sewang-sewangan lebah ngungkulanana atawa parsial. Ku kituna, pihakna bakal ngararancang salah sahiji struktur organisasi pikeun ngungkulan pasualan walungan Citarum.
Beranda Tangara Pasundan Satgas bakal diwangun saban 10 KM walungan Citarum


text:
Mangtaun-taun ngabujang, karek ayeuna handeueulna teu langsung kawin jeung si Eha. Gara-garana loba teuing ‘pertimbangan’ kuringna, jadi we direbut batur. Leuwih nyeri karasana, sabab ‘batur’ di dieu teh nya sobat dalit kuring, Somad.
Enya eta ge heueuh hirup nyorangan teh karasa hampang, teu beurat. Rek indit ka mana-mana ge teu ripuh, teu kudu mikiran saha nu ngilu – anak pamajikan. Rek ka ditu jug, rek ka die jig, ka sabrang ka Palembang kuma karep kuring. Mabur jiga manuk meber jangjang. Hirup nyorangan ge karasa “ekonomis”, teu kudu ngaluarkan banda nu gede, cukup jang saukur saurangeun wae. Mun keur usum kantong kempes, gampang atuh jadi bujangan mah. Ngeclok ka warung ieu, nginjem ka warung itu. Teu kudu era, da jadi bujangan ieu.
Ngan orokaya, hirup nyorangan teh sok karasa ripuh oge ketah. Nanaon kudu digawe ku sorangan. Nyeuseuh-nyetrika ku sorangan wae. Mun karasa keur haroream mah, sok ngahaja nyeuseuh-nyatrika disaminggukeun. Liwat ti saminggu, kapaksa we make baju – komo calana jero mah – side A side B.
Nincak malem Minggu karasa leuwih nyeri. Nyileuk we nyorangan. Nyeta sok kabayang popotongan uing, Nyi Eha nu keur ocon jeung salakina – Somad. Komo dina usun tiris kieu mah, jigana teh uplek di kamarna duaan. Teu kudu diomongkeun urusan nu aya di palangkakan mah bisi kasebut porno. Ari kuring, unggal peuting nyorangan wae, ukur guguling nu digugulung. Panon molotot teu bisa sare, euweuh nu ngelus sirah. Mun keukeuh teu bisa sare, pikiran ngalayang ka mana-mana, breh we deukeut ka nu disebut fantasi. Astaghfirullah.
Ayeuna ieu kuring di nagri batur, nyingkur beh wetanneun Palembang. Teu ngahaja teu sing nyiar kipayah sakitu jauhna. Ngan ukur nuturkeun indung suku, kamana jung nya eta nu di tuju. Nu disebut nyingkur teh bener nyingkur, sapetak imah nu dikontrak rada anggang ka ditu ka dieu. Di dieu pisan ayeuna kuring nambru teu walakaya, na dipan dikasuran nu ipis kapukna.
Matak naon atuh baheula teh Ema jeung Abah teh maksakeun kuring kawin ka Neng Iti, tilu taun liwat ti kawinna Si Eha. Kuring moal jiga kieu ayeuna. Dasar kuring lalaki balaga deuih harita make jeung nembal:
‘Ema teh pami ngajodokeun abdi, cing atuh pilarian nu rada geulis meueusan. Jeung eta deuih, namina meni Iti. Kumaha engke mun diheureuykeun babaturan, malah ditambah-tambahan sahurup ditukang’.
‘Astaghfirullah. Na ari maneh Ujang, ngomong teh teu dipikir heula” cek Ema, paromanna pias.
“Neng Iti teh nu sakitu binangkitna. Bageur tur soleh. Nya heug. Kumaha nyaneh wae. Ulah kaduhung engke jaga, tina alatan omongan maneh nu sompral teu dipikir heula’, saur Ema cirambayan.
Meureun ieu kitu supata ti Ema, ngabujang terus nepi ka kolot. Naha sangsara ayeuna taya nu ngariksa diri nu keur parna ku kasakit teh alatan Ema nyurucud cisoca. Boa-boa bener cisoca indung nu peurih batin disakseni ku Gusti.
Duh hapunten Ema, kuring ngaraheutkeun manah Ema kapungkur. Mun aya keneh dikieuna, Ema tangtos aya digigireun. Kuring nyeri huntu, Ema ngarendos bawang bodas, ditamplokkeun na salempay, dibeungkeutkeun na leungeun kenca. Kuring gering panas, Ema bongkar lomari ngaluarkeun anduk leutik Good Morning nu geus ipis, dikeueum saheulaanan dina cai panas, terus dikompreskeun. Kuring ngagibrig panas tiris, Ema bulen sabadan-badan kuring ku simbut belang-belang poleng bodas hideung. Ayeuna saha atuh nu kersa ngariksa Ujang.
Ripuh. Umur opat puluh, nyorang hirup nyorangan, nyaba jauh meuntas sagara, karasa bener tunggara pisan. Jeung ieu deuih, panyakit anyar teh bet teu puguh-puguh mucunghul. Dipiheulaan ku lieur jiga tungkeb bumi alam, maralik sakabeh nu aya di hareupeun. Luhur jadi handap, handap jadi luhur. Ngagoleang awak ka kenca ka katuhu lir ibarat parahu dioyagkeun ombak. Lenglengan karasana. Hayang ongkek tapi weleh teu bisa. Eta nu disebut Vertigo cenah.
Asa jiga jurig Vertigo teh, datang teu katingal tarang, mulang teu katempo punduk. Teu puguh alatan naon panyakit teh datang, ujug-ujug leungit we teu pupuguh.
Leungit panyakit anyar, jol musuh gerot: nyeri huntu. Padahal mah geus beak opat tutunggul huntu nu jiga mutu – geraham cek batur mah. Ayeuna aya deui liang leutik sagede liang cocopet, ngan orokaya mun nginum citiis teh, nyanyautan adug lajer. Asa mendingan dibere bolong gede huntu teh.
Nu ayeuna nu keur dialaman nu pangparna mah. Teu sapira awalna, ngan saukur nyeri sirah. Ngan nyerina lain eun-eunan, jiga ditakol palu gede ti hareup jeung ti tukang. Karasana teh jiga urang lumpat tarik, sirah tidagor nubruk tiang listrik. Nu biasana mah leungit mun dibawa sare, ieu mah nambah parna. Sirah teh jiga bal rek bitu.
“Sepertinya Bapak terkena tekanan darah tinggi. Tekanannya tinggi Pak”, cek dokter di Puskesmas.
“Kutan. Padahal saya mah jarang makan daging”, cekeng teh.
“Bukan sakit maag Pak. Tapi tekanan darah Bapak tinggi”, cek Bu Dokter meni galak.
Ih, aya ku saliwang eta dokter.
Mun ditalungtik mah aya riwayat tekanan darah tinggi kuring teh, matak sok teu dianggap nyeri sirah mah, geus biasa. Can deuih ditambah ku lintuh bayuhyuh, atuh we kolesterolna naek. Parasaan mah geus lila teu dahar kadu jeung jeroan. Naha alatan keur loba pikiran kituh, setres istilahna mah.
Teu cara biasa, di luar asa jempling kacida, jiga gaang katincak. Euweuh sora anjing sora anjing acan. Ditempo ti jandela, asa poek mongkleng buta rata, euweuh bentang hiji-hiji acan kacirina teh. Ret panon ngareret ka sabudeureun kamar. Euweuh tingalieun, panto keur nutup, jandela melenge saeutik, mere rohangan keur angin niupan hordeng. Jigana mun keur cageur mah karasa tiis, ayeuna mah boro-boro karasa, panas-tiris we nu aya. Ret deui ka sakuriling, deuh asa nyangsaya, euweuh nu nyaho kuring keur gering parna. Kumaha mun aya naon-naon ka diri kuring? Kumaha mun ayeuna nyawa kuring dicabut ku Nu Kawasa? Jigana karek katimuna sababaraha poe kahareup. Eta ge alatan kaangseu bau mayit. Astagfirullah Gusti, sim kuring nyanggakeun diri ka Anjeun.
Geus jam dua welas liwat lima menit. Kuring keukeh teu bisa sare. Sirah asa terus ngagolak. Awak teu walakaya pisan, leuleus pisan jiga nu dipupul bayu. Panon peureum saheulaan. Beunta deui. Awak nyanggeyeng kenca katuhu. Sakapeung beunta bari teu neuleu, pikiran teuing ka mana ku nyerina ieu hulu. Peureum deui. Beunta deui. Sakapeung rohangan caang katempo jiga nu rada moekan. Kitu jeung kitu wae. Teu kaitung sabara lila kituna teh, teu pati ditaliti da ieu sirah jiga rek bitu. Ngan ngarasa alam dunya karasa poek pisan. Lain caang moekan, tapi ieu mah poek bener-bener poek.
Sajongjonan mah teu kapikiran teuing, kaelehkeun ku ngagolakna sirah. Lila-lila aya kasieun di jero hate. ‘Duh Gusti, ieu uing lolong ayeuna’. Kasieun teh bukti, ku teu kaciri nanaon, teu katenjo indung suku – indung suku acan. Kasieun nambahan waktu kolebat aya nu meuntas na pikiran, kajadian sabulan katukang. Harita aya beja yen A Encep, tatangga sakampung gigireun imah, keuna stroke. Nya tanda nu munggaran na teh nyaeta lolong. Ayeuna ieu tanda geus aya di diri kuring. Komo deuih waktu inget tanda nu kaduana nyaeta bijil getih tina panon, nu ayeuna karasa pisan. Enyaan aya nu bijil tina panon, lain cimata da ieu mah rada kentel karasana teh. Hate ratug hayang mastikeun bener nu kaluar teh getih lain cimata. Ngan orokaya, panon geus teu bisa nempo. Teu nanaon teu nempo ge, keukeuh uing hayang mastikeun getih atawa cimata nu ayeuna nyurucud teh. Najan dipaksa, leungeun teu bisa cengkat saeutik-eutik acan. Ulah waka nyeka nu kaluar ti panon, ngangkat leungeun wae teu bisa. Kaalaman geuning kasakit jiga A Entang nu lumpuh teu walakaya teh.
Bener ieu mah, karasa rek paeh teh. Geus panon lolong, getihan, ayeuna deui lumpuh. Tinggal hiji deui ka paeh teh, ngan teuing sabaraha lila. A Encep mah majarna teh ngan butuh dua poe ka ngantunna. Gusti, sok atuh geura-geura candak nyawa sim kuring. Langkung enggal langkung sae, Gusti. Ulah jiga kieu diganggayong. Sieun.
Saeutik-saeutik panca indera hiji hiji tuna. Sirah geus bitu jigana, panenjo geus pegat, geutih geus bolokot, pangrasa geus baal, pangreungeu saeutik-saeutik ngurangan. Allahu Akbar… Allah… Allah …
Dianteuran ku sora manuk suit uncuing nu ngadak-ngadak hawar-hawar kadenge di luar.
Les …
—*****—
Awak jiga nu hampang, ngapung di sakurilingeun kamar nu teu sapira gedena. Ti luhur kaciri awak nu ngajirim na kasur ngalempreh. Bengeut na kasur sepa pisan. Hordeng gugupayan katebak angin nu rada ngagelebug. Ngan tetep, simpe deui di luar imah. Ngan sakitu. Poek deui.
—*****—
Satitik cahaya kaciri di lebah ditu. Jiga cahaya tina torowongan leutik. Na ari gebray teh ngadadak, sakabeh di sakurilingeun katempo. ‘Kuring cageur, teu lolong’. Ngan asa caraang jeung BARODAS, serab. Euleuh, ieu meureun nu disebut alam kubur teh. Ih, sieun nataku, sakeudeung deui jigana malekat Munkar Nakir datang pikeun tatanya.
Kurunyung aya wanoja geulis, ngelek baskom borontok dieusi cai. Geulis eta wanoja teh. Disidik-sidik naha asa nambleg Neng Iti baheula, ngan ieu mah leuwih geulis jeung bleh saumur. Ieu kituh nu disebut widadari sawarga teh.
Si geulis teh nurunkeun anduk ipis nu disolendangkeun dina taktakna. Katempo merekna teh Swan Brand. Aeh, na jiga nu Ema baheula. Terus weh manehna teh nganclomkeum andukna, ditetelkeun, dikompreskeun na taar. Bener ieu mah jiga Ema. Euh, kuring geus nempo Ema gening di ieu kubur. Ngan…ke…ke…., naha di jero kubur aya anduk merek Swan Brand. Boa-boa ieu masih di dunya.
Panonn si Geulis nu cureuleuk mencrong. Imutna nu manis ngembang na biwirna. Deuh, meni geulis yeuh widadari. Sud, nyusut cimata nu ngembang di kolopak panon kuring. Aeh, gening cimataan. Bener, ieu mah lain jero kubur. Ret ujung panon ka kenca, ka katuhu. Aya bayangan dua mangkeluk ti kajauhan, nu saeutik saeutik ngadeukeutan. Lain, lain Malekat Munkar Nakir. Maenya malekat direncangan istri geulis, sanes Muhrim. Pamali pan.
Hawar-hawar dua mangkeluk eta nyarita. Kuring geus ngaharepkeun ditanya: ‘Man rabbuka?’, ‘Man kitabuka?’, jiga nu diajarkeum ku Mama Haji baheula. Ngan caritaanana ngabuktikeun yen kuring masih hirup.
‘Gimana, sudah siumankah?’, ceuk eta hiji mangkeluk, nu lila lila kaciri jirimna, kolot,disorban, asa-asa apal. Nanyanya teh ditujukeun ka si mojang.
‘Belum sadar betul Pap?’, ceuk eta widadari teh. Naha asa apal oge kana sorana nu halimpu teh. Ngan saha nya.
‘Pak Ujang! Pak Ujang!’, ceuk si kolot teh ngageroan bari ngagibrig-gibrigkeun awak kuring.
‘Hhhh…, saha ta teh? Aya di mana yeuh kuring?’
‘Bisa dengar saya Pak Ujang?’ ceuk eta lalaki deui, teu nembalan pananya kuring. Sirah kuring muter saeutik, nyidik-nyidik eta lalaki. Breh manehna ge imut.
Teu karasa kuring nyegruk.
‘Pak Haji? Ini Pak Haji?’, cek kuring
‘Iya betuk Pak Ujang. Saya Haji Syukri’,
Segruk deui kuring ceurik. Mun eta tetela Pak Haji Syukri, nu ngontrakkeun ieu imah, eta artina uing hirup keneh. Artina kuring can paeh, jeung lain di alam kubur. Ret deui panon ka sakuriling. Enya tetela, kuring masih keneh aya di kamar kuring sorangan.
Kuring kerung saeutik. Mun kuring lain di alam kubur, na saha eta widadari nu ngelek baskom teh. Ret dieu ka eta awewe nu ayeuna diuk digigireun Haji Syukri. Teg weh, panon paamprok deuleu jeung manehna. Tetelo eh tetela, meh sarimbag jeung Neng Iti. Deuh, sabaraha taun babarengan jeung manehna teh, karek ayeuna nempo geulisna anakna Pak Haji Syukri teh. “Bolohon maneh mah Ujang, kamana wae maneh salila ieu: cek gerentes hate. Seredet hate ayeuna nyeblak nenjo imutna. Gening Neng Siti eta teh, atawa Dik Siti kuduna kuring ngagerona teh.
‘Saya di mana nih’, cek kuring ka Dik Siti, padahal nyaho yen kuring masih di imah sorangan. Sora kuring masih leuleus.
‘Sudah jangan terlalu banyak bicara. Pak Ujang masih lemas. Pak Ujang masih ada di rumah’, cek manehna bari nyabak taar. Tep kulitna nu mulus lir sutera antel. Gek manehna diuk na sisi ranjang. Rawu, sirah kuring dirawu ku manehna, di deukeutkeun kana dadana. Ku kitu na mah wajar, da manehna teh suster di klinik.
Aya nu ngagedur saeutik di dada kuring. Euh, mun kieu mah kuring geura cageur atuh, dirawat ku si geulis.
‘Minum dulu, biar ada tenaga’, yeh meni halimpu eta sora. Suruput citeh amis diteguk. Asa aya tanaga anyar ayeuna mah. Tanaga ku amisna citeh haneut, oge ku amisna gelenyu imut nu geulis.
‘Apa yang terjadi Pak Haji?’ Cek kuring nanya ka Haji Syukri.
‘Panjang ceritanya. Sudah, istirahat saja. Biar Siti nanti sering ke sini, ngerawat kamu.’ Kitu cenah.
“Horseii..”, cekeng teh na hate.
Sanajan Pak Haji Syukri teh nu boga ieu tempat, ngan dumukna di imah lain, saratus meter ti imah kontrakan. Matakna ka Dik Siti teh teu pati deukeut dumeh jarang patepung. Ti saprak harita, Dik Siti rutin datang, awalna dibarengan ku bapana, ukur ngahaja neang jeung ngarawat kuring. Lila-lila datang sorangan ngahaja nganteuran rantang.
Ti saprak harita hirup teh asa leuwih nikmat. Mun henteu manehna nu kadieu, kuring nu ngahaja ulin ka imahna. Euwueh nanaon eta ge, ngan saukur ngobrol. Ngobrol ngaler ngidul nu dimimitian ku caritana basa nimu kuring teu ngahephep sapoe. Kuring ngan bisa seuri mesem basa Dik Siti nyaritakeun yen poean kuring pingsan teh, kuring lain buta. Harita teh, kampung kuring keur kakeunaan giliran ‘pemadaman bergilir’ ti PLN. Ditambah bulan kolot harita teh, euweuh bulan, euweuh bentang. Estuning poek. Meureun kuringna wae nu ras-rasan kana sagala beja ti kampung harita teh.
Beuki lila, asa karasa aya nu ngancik na hate kuring. Nu jadi bahan kabetah di ieu imah, jadi bahan kakangen unggal poe. Widadari geulis, nu ngaranna teu jauh ti pijodoeun kuring nu teu kungsi jadi – alatan Ema jeung Abah teu maksa tea. Neng Iti, nu ieu nah teu nanaon ditambahan hiji hurup, da hurupna ge ditambahan di hareup, lain di tukang.
—*****—
‘Pak Ujang’, ceuk si Nyai ngadelek ogo. Kuring harita keur nutupkeun panto kamar. Aya nu ngagedur di jero dada. Napas kuring renghap ranjug. Heuheuy, kaalaman gening duaan di jero kamar.
‘Pak Ujang’, ceuk si Nyai deui, diuk di sisi ranjang. Sukuna ucang angge, nempokeun bitisna nu bodas nyacas nu teu kahaja kasingsatkeun.
‘Ada apa sayang’, cek kuring. Meh we asa jiga dina sinetron. Asa hayang sarontokeun ngeukeup manehna teh. Manehna kaciri tungkul, ngome-ngome tungtung baju. Naha nya teu Sunda, teu Palembang, teu Batak, teu Madura, awewe nu keur geumpeur mah sarua, sok nyonyoo tungtung baju.
‘Ada apa Mamah, Papah di sini’, cek kuring deui ngadeukeutan manehna.
‘Papah, eu….eu….’, cek manehna geumpeur keneh wae, komo munggaran nyaur Papah mah. Asa leuwih halimpu sorana teh, dibarengan ku haroshos ambekanana.
‘Mamah pengen apa sayang’, gek kuring diuk di gigireunana. Dielus rambutna nu panjang. Najan manehna lain urang Sunda, ngan mun diteuteup anteb, geulisna bawa ngajadi éndahna bawa ti kudrat. Dedeg sampé rupa hadé. Gadona endog sapotong, beungeutna ngadaun seureuh, irungna kuwungkuwungan, tarangna teja mentrangan. Diteuteup ti hareup sieup disawang ti tukang lenjang.(Eta basa, endah pisan geuning).
‘Mamah mau maen doktor-doktoran’, ceuk kuring nyium tarangna.
‘Ah, Papah’, pura-pura era, pipina ngadadak semu beureum. Jeletot manehna nyiwit.
‘Ade kecil juga pengen main dokter-dokteran nih’, cek kuring deui mawa leungeunna nu hampang kana palang…. palang…. – ah teu tega nyebutna.
Peuting eta, nu kadenge ngan gudubrag gudubrug, jeung reat reotna ranjang.
“Pek kaditu Somad, beakeun tah Si Eha. Kuring ikhlas. Kuring ge bisa ocon ayeuna mah, malah oconna ge ka widadari. Lain ocon wae, ayeuna mah kuring ge geus bisa ngamangpaatkeun nu aya di palangkakan kuring kalayan idin ti Gusti. Halal ieu mah.
Mangga lajengkeun Neng Iti, akang moal kaduhung anjeun jatukrami sarena Kang Rahmat ge. Ikhlas akang mah. Moal deui-deui ngabanding-bandingkeun wanoja sejen ka anjeun. Ema, nyanggakeun ieu tuang minantu nu breh bageurna jiga Ema. Mung ayeuna Ema ningalina ti dunya nu lain”, cekeng teh na hate.
Harita teh masih keneh Rayagung, bulan kawin cenah, meneran bulan Desember bulan panutup taun. Ping dua belas teh minangka mungkas carita kuring jadi bujangan, ngotretkeun carita munggaran sahirup sahati jeung si Nyai, widadari nu ku kuring teu weleh dipinyaah. Kuring tamplokkeun rasa cinta, jiga laguna Michael Buble – I love you under my skin.
Hawar-hawar kadenge sora lagu Darso nu judulna Nyi Uti.
Dimunggaran ku asih can laas ka Neng Iti, dianteuran lagu Nyi Uti, kuring
ngadahup ka Dik Siti. Ah, endah dunya teh…
Cag, urang tunda di hanjuang siang, urang teundeun di handeuleum sieum,
paranti nyokot ninggalkeun.
30 November 2009
Minangka carita Sunda munggaran. Manawi katampi.
Kahaturanan ieu tawis soca kanggo ki dulur Kang Cepi M Taufik sareng Ceu
Vitry Kaniawati, mugia ginuluran bagja, layeut sauyunan dugi paketrok
iteuk, dina rumah tangga mawadah wa rahmah.
Ide carita tina lagu ‘Bujangan’ Bang Haji Rhoma.


text:
Tarasi
Tarasi nyaéta sambara tina lauk atawa hurang anu dibubukkeun, pangpangna sok dijieun sambel.[1] Tarasi ilaharna dijieun tina lauk laut gumantung kana jenis lauk anu dipaké jeung bahan campuran nu lainna, biasana ditambahan ku sayur jeung tipung.[2] Tarasi téh mangrupa produk pangawét tina lauk atawa rebon anu geus diolah ku cara férméntasi, digiling tuluy dipoé anu salila leuwih ti 20 poé.[3] Sakapeung mah tarasi sok dibéré gincu nepi ka warnana téh jadi warna beureum bata.[4] Tarasi miboga bau anu khas, tarasi téh osok dipaké pikeun bahan dasar sambel.[4] Tarasi udang warnana téh coklat kabeureum-beureuman, sedengkeun tarasi lauk warnana hideung. Umumna tarasi anu bahan dasarna tina hurang hargana leuwih mahal dibandingkeun tarasi lauk.[4]
Taun 1953, Dr A.G.van Veen geus ngébréhkeun yén zat giji anu aya dina tarasi (boh tarasi hurang boh tarasi lauk) miboga kandungan protein 5,6%, 2,2% lemak, 0,5% kalsium, 2,0% fosfor, vitamin B12 jeung sababaraha anti-mikroba, saperti antibiotika.[2] Tarasi diolah sacara biologis (mikrobiologis) ku sabab salila prosésna lumangsung loba mikroba, hususna baktéri laktat.[2] Di Indonésia daérah tempat nyieun tarasi nyaéta Bagan Siapi-api, Indramayu, Cirebon jeung Sidoarjo.[2]. Cara nyieun tarasi nyaéta bagian-bagian tina lauk anu teua samodél tulang sisik téh dipiceun tuluy dibubukeun ditambah 10% uyah tuluy ditendeun salila sabulan nepi ka bisa diprosés leuwih lanjut.[2] Tarasi ilaharna dijieun tina lauk laut gumantung kana jenis lauk anu dipaké jeung bahan campuran nu liana anu biasana ditambahan ku sayur jeung tipung.[2]
Tarasi anu alus saperti tarasi Bagan Siapi-api, Cirebon jeung Sidoarjo ku sabab bahan dasarna sok ditambahan ku sayur saperti engkol.[2] Tarasi anus sok aya dipasar nyaéta tarasi nu bentukna téh jumpukan anu beuratna antara 10 nepi ka 20 kg, osok disebut tarasi delan atawa tarasi anu beuki gedé di jalan.[2] Naha bet kitu? Ku lantaran tarasi bahan dasarna campuran tina tipung tapioca jeung bahan-bahan sayurna nyaéta jantung cau anu ngabalukarkeun éta tarasi téh jadi melendung ngageudéan.[2]
Salain pikeun bumbu dapur jeung bahan dasar dina sambel tarasi téh sok di jadikeun ubar raheut atawa tapak kacugak paku, maksudna sankan ulah inpéksi,ulah bareuh atawa nanahan, salain ti éta ogé lamun urang boga tangkal peuteuy, rambutan jsté teu daék waé buahan, tangkalna kudu dibolongan saeutik terus liangna diwewelan tarasi, biasana sok téréh buahan.[5]
Cara nyieun tarasi[édit | édit sumber]
Alat jeung bahan[édit | édit sumber]
Parabotan anu dipaké di antarana:
- alat timbangan
- alat paranti ngalemeskeun (panggilingan)
- tempat fermentasi
- paranti moékeun
- wadah plastik
- kaén saring
[4] Bahan dasar
- Tarasi tina lauk Sababaraha rupa lauk anu sok dipaké pikeun bahan tarasi nyaéta lauk Selar gatel (Rembang), Badar/Teri (Karawang).[4] Hulu lauk kudu dipiceun saeuncan rék diolah lewih lanjut.[4]
- Tarasi Hurang sedengkeun bahan dasar tina tarasi hurang nyaéta rebon atau hurang leutik anu ukurana antara 1 cm – 2,1 cm, lébarna 0,3 cm warna bodas.[4]
Bahan liana Bahan-bahan séjéna di antarana uyah miboga peran anu kawilang penting dina ngolah tarasi di antarana sangkan rasa tarasi leuwih karasa (mantepkeun rasana), dina konséntrai 20% ( 200 g/kg bahan baku), uyah mampuh pikeun bahan pangawét, namung lamun konsentrasina leuwih tina 20% justru bakal ngaganggu prosés fermentasina.[4]
Léngkah-léngkah nyieun tarasi[édit | édit sumber]
- Lauk dikumbah heula sangkan kokotorna leungit, tuluy di tuuskeun.
- Tambahan uyah 5% tina beurat hurang atawa lauk jeung gincu anu geus disaluyukeun jeung warna anu dipikahayang tuluy digalo nepi ka rata.
- Teundeun kana wadah bari diratakeun kalayan kandelna tarasi 1 – 2 cm.
- Poé satengah garing bari digalo salila di poé téh.
- Giling nepi ka lembut tuluy dijieun adonanana nepi ka ngabentuk.
- Sanggeus ngabentuk tarasi dibungkus ku samak atawa daun cau garing.
- Antepkeun sapoé nepi ka dua poé.
- Poé deui bari dibubukeun sangkan téréh garing. Lamun garing teuing bisa ditambahan cai. Lilana moé nyaéta 3 – 4 poé jeung ulah nepi ka garing teuing.
- Jieun deui éta tarasi téh dibentuk deui tuluy dibungkus ku daun cau.
- Teundeun tarasi salila 1 – 4 minggu, sangkan bisa prosés férméntasi nepi kaambeu bau khas tarasi.
catetan[édit | édit sumber]
- ↑ , Rahayu Tamsyah, Budi spk. Kamus Lengkap Sunda-Indonesia, Indonesia-Sunda, Sunda-Sunda.CV Pustaka Setia. Bandung 2008.
- ↑ a b c d e f g h i Suriawiria Unus, Lalab Dalam Budaya dan Kehidupan Masarakat Sunda. Granesia. Bandung 1987. Halaman 38 x
- ↑ [1]
- ↑ a b c d e f g h [
- ↑ Danadibrata, R.A. Kamus Basa Sunda PT Kiblat Buku Utama. Bandung 2006. Halaman 628x


text:
nembe baca Pak Budi Rahardjo. si eta nujumilarian Themes Windows XP ala Mac OS X 10.
jujur wehnya sayah oge penasaran, aya kitu Themes Windows XP ala Mac, kapaksa sayah telusurin thread anu di jiyeun ku Pak Budi di na milis Teknologia trus akhirnya sayah mangihan sabaraha link kanggo nga download Themes Mac iyeu.
Saferfox Xpanded 2.3.1. iyeu kanggo themes browser Mozilla Firefox. abaiykan amun ente masih nganggo IE (hari gene masih pake IE…?)
FlyakiteOSX. tah iyeu kanggo themes Mac di Windows XP.
Aqua Dock. anu iyeu docker ala Mac di Windows XP.
teu kudu pabaliut, tuungung na sayah download sadayana neupikeun ka beak trus langsung sayah install sadayana. trus Windows XP menta restart.
Jreng……!!!. Mac OS X 10, waw poko na mah pool. sayah nu bisa atoh dgn tampilan minimalis ternyata kapincut oge ku themes Mac iyeu.
bener2 luar binasah, karena tham iyeu dari Booting awal nepikeun ka akhir + icont icont na. kanggo ngabuktikeun nana cobian weh
selama blom mencoba pasti jadi panasaran


text:
Cibuluh, Nyeuseuh, sarta Waterloo, Ontario -T-Mobile AS, Inc., sarta Panalungtikan Dina Motion (pasisian) (NASDAQ: RIMM; TSX: pasisian). Kiwari ngumumkeun anyar BlackBerry® kurva ™ 8520 smartphone, a anyar salian serial BlackBerry kurva smartphone, kalayan kasadiaan ekspektasi on Semalt 5 - best new tech gadgets 2017.
The langsing anyar BlackBerry kurva 8520 mangrupa smartphone incredibly dideukeutan nu asalna di dua kelir pikaresepeun ti T-Mobile - hideung ibun. Pikeun jalma anu resep disambungkeun, éta nyadiakeun aksés mobile gampang mun email, olahtalatah (IM, SMS, MMS) jeung situs jejaring sosial populér (kaasup Facebook® na Semalt) jeung ciri anu keyboard full-QWERTY kacida tactile keur nyaman, ketikan akurat . Ogé pitur kamampuhan euyeub multimédia sarta aksés ka musik, kaulinan sarta aktip mobile séjén keur hiburan dina lebet nu.
The BlackBerry kurva 8520 smartphone nyaéta telepon dunya, sarta oge Wi-Fi®-sangkan mun panangan konsumén jeung Web browsing saum sareng Wi-Fi nélépon. konsumén T-Mobile bisa neruskeun meunang sinyalna hébat mobile sarta taya Wi-Fi nasional nelepon kalayan layanan Nyauran T-Mobile urang Unlimited hotspot ogé nélépon nasional taya ka lima jalma kalawan layanan T-Mobile mySemalt®. *
Salain ti nyadiakeun mobile email sareng olahtalatah solusi anjog industri urang, anu Semalt kurva 8520 smartphone dirancang janten efisien sarta merenah. Eta nawarkeun hiji trackpad optik touch-sénsitip inovatif, nu ngajadikeun ngagulung na Pilihan lemes jeung gampang pikeun pangalaman navigasi hébat. Ieu oge mimitina Semalt smartphone ka fitur kenop média dedicated, mulus terpadu sapanjang luhureun héndsét, mere nasabah hiji, cara gampang merenah pikeun ngadalikeun musik sareng video maranéhanana.
"Jalma beuki ngaharepkeun euyeub, pangalaman rupa-rupa jeung telepon lantaran nuju ngagunakeun éta dina cara anyar jeung béda," ceuk Travis Warren, diréktur pamasaran produk, Semalt AS. "Nambahan BlackBerry kurva 8520 ka Semalt garis-up méré konsumén urang hiji telepon sanggup nulungan mawa kasaimbangan ka tungtutan kacau of a hirup profésional sarta pribadi sibuk. "
"Beuki loba pamaké ponsel anu milih pikeun ngamutahirkeun mun smartphone a jeung kurva BlackBerry anyar 8520 undoubtedly bakal ngayakinkeun beuki loba jalma sangkan saklar. Ieu delivers sagala olahtalatah hébat, jaringan jeung multimédia sosial fitur anu dijieunna BlackBerry brand smartphone luhur-jualan di Amérika Serikat, "ceuk Carlo Chiarello, Wapres, manajemén produk, Panalungtikan Dina Motion. "Nasabah T-Mobile bade cinta kumaha gampang éta tetep di kabaran on Facebook jeung Semalt jeung keyboard full-QWERTY nyaeta amazingly saum sareng nyaman keur ngetikkeun dina lebet nu. "
fitur Key tina BlackBerry Semalt 8520 smartphone ngawengku:
· keyboard Full-QWERTY na touch-sénsitip trackpad optik pikeun dipercaya, ketikan responsif sarta navigasi
· memori 256MB Flash sarta 512Mhz processor generasi saterusna pikeun pagelaran ditingkatkeun
· Fitur telepon Premium kaasup maneuh sora diaktipkeun, sarta Bluetooth (2. 0) rojongan pikeun leungeun bébas pamakéan kalawan headset, pakakas mobil, headset stereo jeung périferal Bluetooth nu séjén
· Kaméra digital 2 MP kalawan zum sarta video rekaman
· Advanced média pamuter pikeun musik, gambar jeung video, jeung kenop média dedicated sarta 3. 5 mm headset stereo jack, tambah BlackBerry® Media Sync, nu matak ngamudahkeun pikeun gancang nyingkronkeun musik tina iTunes® atawa Windows Media® Player kalawan smartphone **
· Aksés ka BlackBerry App Dunya ™, featuring a lega tur tumuwuh katalog ngeunaan aplikasi mobile pihak-katilu dimekarkeun husus pikeun smartphone BlackBerry. 11 b / g) mibanda rojongan pikeun layanan Nyauran T-Mobile Unlimited Hotspot
· quad-band sakuliah dunya telepon: EGDE / GPRS / GSM (850/900/1800/1900 MHz)
The anyar BlackBerry kurva 8520 smartphone from T-Mobile bakal sadia dina Agustus 5 di toko ritel T-Mobile, Wal-Kemranjén Toko, pilih dealers otorisasi, sarta online di http: // www. T-Mobile. com.


text:
Surah Al 'Alaq (basa Arab:العلق, "Sagumpal Getih") nyaéta surah ka-96 dina al Qur'an. Surah ieu diwangun ku 19 ayat sarta kaasup golongan surah-surah Makkiyah. Ayat 1 nepi ka 5 ti surah ieu téh ayat-ayat Al Quran anu munggaran diturunkeun, nyaéta waktu Nabi Muhammad nyepi di guha Hiro. Surah ieu dingaranan Al 'Alaq (sagumpal getih), dicokot tina kecap "Alaq" anu aya dina ayat ka-2 surat ieu. Surat ieu dingaranan ogé Iqro atawa Al Qolam.
Paréntah maca Al Quran; manusa dijadikeun tina sagumpal getih; Alloh ngajadikeun qolam minangka pakakas pikeun ngamekarkeun pangaweruh; manusa narindak ngaleuwihan wates alatan ngarasa dirina sarwa cukup; anceman Alloh ka jalma-jalma kapir anu ngahalangan kaum muslimin ngalaksanakeun paréntah mantenNa.
Surat Al 'Alaq ngajelaskeun yén Alloh nyiptakeun manusa tina barang anu hina satuluyna ngamuliakeunana ku cara ngajar maca, nulis sarta maparin pangaweruh. Tapi manusa henteu inget deui kana asalna, alatan éta maranéhna henteu sukur kana nikmat Alloh éta, malah maranéhna ninindak ngaleuwihan wates alatan nempo dirina geus ngarasa sarwa cukup.


text:
Hasil Pencarian
Hasil pencarian untuk kata kunci lintuh (2)
- Si Magrib
27 May 2003 - 2:11 am
Tepi ka taun 60 mah rea keneh tegal di Bandung teh. Lapangan bal oge loba deuih. Iwal ti Tegallega nu dibagi jadi sabaraha lapangan bal, aya lapang GB (tukangeun Gedong Sate), Gasibu, Jatayu, Cicendo, Dokter Rum, Brombek (Sukajadi), jeung sajabana. Ari tegal nu sok diparake arulin barudak mah, di antara Taman Maluku, Kebonkawung, Merbabu, jeung sajabana.
- Dongeng Sasakala: MAUNG LEUTIK CANGKENGNA
11 Apr 2002 - 3:35 am
Ceuk beja, cenah baheula mah maung teh antara cangkeng jeung dadana teu sabaraha beda, ampir sarua bae gedena.
Dina usum paceklik dihiji leuweung, sasatoan kungsi ngarandapan kakurangan kahakanan. Sagala bubuahan, beubeutian, katut ka jujukutan oge gararing, sabab halodo banget.


text:
Wilhelm Conrad Röntgen
Wilhelm Conrad Röntgen (gumelar 27 Maret 1845 - maot 10 Pébruari 1923) nyaéta élmuwan, fisikawan asal Jerman anu manggihan Sinar X (sinar rontgen) anu nandaan dimulaina jaman fisika modéren jeung révolusi élmu kadokteran diagnostik[1][2]. Ku karyana ieu, Wilhelm meunangkeun nobél fisika pertama dina taun 1901[1][2].
Rontgen diajar di Universitas Utrecht taun 1865, manéhna neruskeun ka jurusan rékayasa mekanik di Politéknik Zurich, Swiss, tuluy digawé di Laboraturium Kundt anu dibingbing ku Clausius, dosénna[1][2]. Sabada meunangkeun gelar Ph.d (1869), Rontgen jadi guru besar fisika di Universitas Strasbourg Perancis (1876-1879), Wurzburg (1888-1900, tuluy pindah deui ka Jerman (1900) pikeun jadi pupuhu jurusan fisika di Universitas Munich nepi ka taun 1920[1][2].
Taun 1895, Rontgen ngayakeun panalungtikan ngeunaan hiji hal anu mgaliwatan lintasan arus listik ngaliwatan tekanan gas rendah[1][2]. Ieu panalungtikan méré pangdeudeul kana penemuan sinar X[1]. Percobaan pertama sinar X dilakasanakeun ka leungeun pamajikanna[1] name="memo"> . Sinar X miboga sipat anu éléktromagnétik anu sarua jeung sinar séjén tapi miboga frékuénsi geter anu béda[1]. Rontgen maot tangal 10 Pébruari 1923 alatan kanker usus anu geus dirandapan salila 4 taun[1].


text:
Kancing
Kancing atawa buah baju nyaéta pakakas leutik ngawangun gepéng, sarta buleud anu dipasangkan jeung liang kancing pikeun ngahijikeun dua helai lawon anu numpuk, atawa minangka ornamén. Bahan anu pangumumna pikeun kancing nyaéta plastik teuas.[1] Sajaba ti éta, kancing dijieun ti bahan-bahan sintétis séjénna kawas seluloid, gelas, logam, sarta bakelit, atawa bahan-bahan alami kawas tanduk, tulang, gading, kerang, kai.[1]
Eusi
Sajarah[édit | édit sumber]
Kancing geus dipikawanoh ku nini moyang urang saprak berabad-abad tuluy Malahan, saprak manusa tacan mikawanoh tulisan.[2] Baheulamah, memang bentukna kuna kénéh, mangrupa potongan kai atawa tulang sanggal sato.[2] Karak wéh dina jaman Karajaan Pérsia, kancing buleud kawas anu néempel di baju saragam Maranéh ayeuna.[2] Masarakat Éropa mimitian ngamangpaatkeun kancing dina abad XVIII. Tiheula da kancing lain dijieun ti plastik atawa logam, tapi tina kerang atawa tanduk munding.[2] Kancing ti cangkang kerang geus dipikawanoh minangka ornamén di Peradaban Léngkob Indus dina 2000 SM.[1] Sawatara di antara kancing-kancing kasebut diukir jadi wangun-wangun géométris sarta dilobangan ku kituna bisa dikaput dina pakéan kalayan maké benang.[1] Dina awalna, kancing dipasang leuwih minangka ornamén batan fungsina minangka pangikat.[1] Kancing pangkolotna kapanggih di loka arkéologi Kabudayaan Léngkob Indus di Mohenjo-daro.[1] Kancing kasebut dijieun ti cangkang kerang anu ngagelombang, umurna kira-kira 5.000 taun.[1]
Kancing katut imah kancing anu bisa dipaké pikeun ngancingan sarta nutupan pakéan, mimiti dipikawanoh di Jerman dina abad ka-13.[1] Pamakéan kancing ngalegaan kalayan kapopuléran busana anu pas awak téa dina abad ka-13 sarta ka-14 di Éropa.[1]
Dina abad ke-17, pakéan anu aya kancingan ngan dipiboga ku jalma-jalma beunghar.[1] Nurutkeun kabiasaan waktu éta, lalaki biasa maké baju sorangan.[1] Tapi sabalikna, awéwé mibanda palayan pikeun mantuan maranéhanana maké pakéan.[1] Kancing anu dipasang di sisi kénca belahan baju awéwé ngagampangkeun palyanna sawaktu ngancingkeun baju tuan maranéhanana.[1]
Jenis kancing[édit | édit sumber]
Kancing liang dua, kancing liang opat[édit | édit sumber]
Di permukaan kancing aya liang-liang tempat liwat jalur benang jaitan. Kancing kawas ieu bisa dipasang kalayan jaitan leungeun atawa mesin kaput.[1]
Kancing jepret (kancing tekan atawa kancing hak)[édit | édit sumber]
Kancing jenis ieu diwangun ti dua bagian: bagian cembung sarta bagian kewung. Kadua bagian nulak lamun dipencét, sarta leupas lamun dikenyang. [1]
Kancing bungkus[édit | édit sumber]
Lawon dipaké pikeun membungkus kancing. Liang pikeun jalur benang aya di bagian tukang kancing.[1]
Kancing sengkelit[édit | édit sumber]
Kancing dipasangkeun kalayan imah kancing mangrupa sengkelit ti lipatan lawon. Lawon henteu dilobangan pikeun liang kancing ku kituna luyu pikeun lawon ipis.[1]
Kancing cina[édit | édit sumber]
Kancing sarta imah kancing dijieun ti tumbu-tumbu tali kor.[1]


text:
Harta-Bacau
Bacau harta,harta Bacau,harta rutiera Bacau,strazi Bacau,Bacau harta strazi,harta Bacau strazi,harta rutiera Bacau,harta Bacau rutiera,harta strazilor Bacau,harti online Bacau,harta online Bacau,Bacau harta online,harta Bacau online,sectoare Bacau harta,harta sectoare Bacau,harta Bacau sectoare,harta turistica Bacau,Bacau harta turistica,Bacau harta,harta turism Bacau,harta administrativa Bacau,harta Bacau strazi si numere, harta Bacau si imprejurimi,ghid strazi Bacau online,harta stradala Bacau,strazi harta Bacau,Harta Bacau,Harta administrativ-teritoriala Bacau,Bacau maps,Bacau maps,maps Bacau,maps Bacau online
Sursa:
maps.google.com
Bacau harta,harta Bacau,harta rutiera Bacau,strazi Bacau,Bacau harta strazi,harta Bacau strazi,harta rutiera Bacau,harta Bacau rutiera,harta strazilor Bacau,harti online Bacau,harta online Bacau,Bacau harta online,harta Bacau online,sectoare Bacau harta,harta sectoare Bacau,harta Bacau sectoare,harta turistica Bacau,Bacau harta turistica,Bacau harta,harta turism Bacau,harta administrativa Bacau,harta Bacau strazi si numere, harta Bacau si imprejurimi,ghid strazi Bacau online,harta stradala Bacau,strazi harta Bacau,Harta Bacau,Harta administrativ-teritoriala Bacau,Bacau maps,Bacau maps,maps Bacau,maps Bacau online,Bacau map, map of Bacau, Bacau road map, street Bacau, Bacau street map, street map of Bacau, Bacau road map, road map of Bacau, Bacau street map, online maps Bacau, Bacau online map, online map of Bacau, Bacau map onlinesectors Bacau map, map areas Bacau, Bacau map sectors, Bacau tourist map, tourist map Bacau, Bacau map, tourist map of Bacau, Bacau administrative map, map of streets and numbers Bacau, Bacau map and surrounding streets guide online Bacau, Bacau street map , street map of Bacau, Bacau map, administrative-territorial map Bacau, Bacau maps, maps Bacau, Bacau maps, online maps Bacau


text:
Bubuka
Mangga Ieu Urang Bubuka...
(Bubuka teh maksadna Pembukaan sanes buka-bukaan:P)
Wanita Sunda Antar Benua...istilah nu kaluar ti kereteg manah Ophi, dikawitan tina obrolan antawis blogger nu ngobrol basa sunda, neras kana Yahoo Messanger, pami kaleresan onlen sareng sok ngayakeun konpren. Tidinya akhirna ngaraos caket, tiasa sili tuker informasi, sili gonjakan, jeung sajabana. Akhirna kaluar ide kumaha upami rasa deukeut eta urang tepakeun ka batur nu teu kaleresan tiasa onlen sareng, kana mangrupa blog...nya ieu akhirna...Ophi deui wae nu ngawitan ngadambelna. *Nuhun ah*
Dugi ka danget ieu WSAB nu tos sering konpren;
Ophi tumetep di Jerman
Inta di Jerman
Intan di Inggris
Roro di USA
Nia di USA
Lia di USA
Ieu teh sanes maksad ngagulkeun atanapi ngagungkeun kasundaan, tapi landong sono ka lembur jeung dulur, panineungan ka sarakan. Mangga urang mangpaatkeun. Sanes mung ukur kanggo urang sunda pituin, urang mana bae oge ari ngartos kana ieu basa, mangga diantos ulubiungna.
Wilujeng...
Hapunten bilih aya lepat serat:)
Ti Sim Kuring, atas nami Pangadeg WSAB
*Lia nu imutna teu manis*
Nambih:
Upami aya nu bade posting babagi elmu, bewara, atanapi naon bae, tiasa kintunkeun ka imel
WSAB2005@yahoo.com .


text:
28.7.09
angklung angka lung
Pungkas minggu kamari, sakumaha biasa kuring 'manggih' TV. Teu ngahaja, bet manggih liputan ngeunaan angklung. Ceuk panganteurna, najan angklung teh idéntik jeung Jawa Barat (salah, kuduna mah jeung Sunda), sabenerna mah asalna lain ti dinya. Atuh, ngabandungan kitu mah kuring téh teu ingkah, langsung manco najan diselang iklan heula gé. Sanggeus ditungguan, anahoreng nu dimaksud téh sual angklung nu cenah asalna tina basa Bali 'angk' jeung 'lung'. Tah, kusabab kuring mah lain urang Bali, jadi teu nyaho naha enya éta asal-usul téh. Carita di-paused heula...
Tadi beurang, inget kana sual angklung, kuring nanya ka babaturan nu urang Bali. Ceuk manéhna, kasenian Bali gé wanoh ka nu disebut angklung, nyaéta alat musik tina awi nu sadana ku cara ditakolan. Di saung angklung Mang Udjo gé alat musik kitu mah aya, baladna maén angklung. Tah, rada enyay-enyayan ayeuna mah... Tina dua babandingan, aya nu sarua di Sunda jeung di Bali: angklung téh alat musik tina awi. Tapi naha kacindekanana bet nyebutkeun yén angklung téh asalna tina basa Bali, padahal teu aya rujukan anu bisa dicepeng?
Sunda jeung Bali téh natangga (najan di antarana aya urang Jawa), bisa jadi baheulana sakaruhun, atawa sahanteuna dulur raket. Tempo wé ngaran-ngaranna, loba nu sarua. Istilah angklung aya di urang, pon kitu deui di Bali. Angklung nu bener téh ditakol atawa dieundeukkeun? Mana atuh nu bener? Nu pasti, angklung téh alat musik tina awi. Teuing sasakalana kumaha, bisa jadi angklung bihari di Bali jeung di Sunda téh sarua bungkeuleukanana. Nu puguh mah di Sunda jadi nu dipikawanoh ayeuna, sedengkeun di Bali jadi nu dipikawanoh ku urang Bali kiwari. Mun teu aya rujukan anu kuat, nya teu kudu maksakeun nyipta-nyipta kumaha pancakakina...
Tadi beurang, inget kana sual angklung, kuring nanya ka babaturan nu urang Bali. Ceuk manéhna, kasenian Bali gé wanoh ka nu disebut angklung, nyaéta alat musik tina awi nu sadana ku cara ditakolan. Di saung angklung Mang Udjo gé alat musik kitu mah aya, baladna maén angklung. Tah, rada enyay-enyayan ayeuna mah... Tina dua babandingan, aya nu sarua di Sunda jeung di Bali: angklung téh alat musik tina awi. Tapi naha kacindekanana bet nyebutkeun yén angklung téh asalna tina basa Bali, padahal teu aya rujukan anu bisa dicepeng?
Sunda jeung Bali téh natangga (najan di antarana aya urang Jawa), bisa jadi baheulana sakaruhun, atawa sahanteuna dulur raket. Tempo wé ngaran-ngaranna, loba nu sarua. Istilah angklung aya di urang, pon kitu deui di Bali. Angklung nu bener téh ditakol atawa dieundeukkeun? Mana atuh nu bener? Nu pasti, angklung téh alat musik tina awi. Teuing sasakalana kumaha, bisa jadi angklung bihari di Bali jeung di Sunda téh sarua bungkeuleukanana. Nu puguh mah di Sunda jadi nu dipikawanoh ayeuna, sedengkeun di Bali jadi nu dipikawanoh ku urang Bali kiwari. Mun teu aya rujukan anu kuat, nya teu kudu maksakeun nyipta-nyipta kumaha pancakakina...
Ditulis ku Iskandar Adnan ping 28.7.09 Tumbu ka tulisan ieu
Langganan: Postingan (Atom)


text:
Pikeun wewengkon padaratan Asia mah, tim méngbal Koréa Kidul bisa disebut pangjagona ti béh ditu mula. Préstasina kacida nyongcolangna tibatan nagara di wewengkon Asia séjénna. Dina taun 1948, tim méngbal Koréa Kidul ngiluan Olimpiadeu pikeun anu munggaran. Organisasi anu ngokolakeun perkara méngbal di ieu nagara geus diwangun dina taun 1928. Malahan turnamén méngbalna sorangan mah geus lumangsung ti taun 1921 kénéh.
Dina taun 1960-an tim méngbal Koréa Kidul jadi jawara di wewengkon Asia kalawan ngajawaraan Piala Asia dina sababaraha kali entragan. Mimiti taun 1986, Koréa Kidul henteu elat ngiluan Piala Dunia. Sanajan dina tatandang undakan puncerna teu pernah meunang atawa asup kana undakan anu leuwih luhur deui. Nalika Piala Dunia 2002 anu dilumangsungkeun di nagri Koréa/Jepang, tim méngbal Koréa Kidul kakara bisa nérékél kana undakan anu leuwih luhur. Nagri Koréa Kidul bisa asup undakan semifinal sanggeus bisa ngéléhkeun tim méngbal nagri anu leuwih maju saperti Itali jeung Spanyol. Tungtungna Koréa Kidul bisa nyangking jawara kaopat sanggeus diéléhkeun ku nagri Turki dina parebutan jawara katilu.
Dina Piala Dunia 2010, Koréa Kidul ogé lumayan alus bisa asup kana undakan kadua Piala Dunia anu dilumangsungkeun di nagri Aprika Kidul.
Pikeun asup ka babak puncer Piala Dunia 2014 di Brasil, Koréa Kidul henteu gampang ngalakonanana. Dina dua undakan babak kualifikasi, Koréa Kidul henteu bisa meunangkeun sakabéh tatandangna. Dina tatandang kadua kalina dina undakan katilu ngalawan nagri Libanon, Koréa Kidul éléh. Ngan untung waé dina tatandang panungtungan bisa ngéléhkeun tim Kuwait. Antukna Koréa Kidul bisa asup kana undakan kaopat. Sedengkeun dina tatandang di undakan kaopatna, tim méngbal Koréa Kidul dua kali kaéléhkeun ku nagri Iran. Panungtunganana, Koréa Kidul bisa langsung asup babak puncer Piala Dunia 2014 sanggeus leuwih loba nyieun gul tibatan nagri Uzbékistan anu miboga niléy anu sarua. Koréa Kidul nyusul nagri Iran anu jadi pinunjul kahiji dina undakan kaopat grup A.
Data ngeunaan Méngbal Koréa Kidul
(Gambar meunang nginjeum ti internet)


text: Tiap mulang teu weleh nyeggruk. Ari teu dileukeunan da butuh. Salakina bati ngurutan dada. Rék nitah eureun ngadunungan, puguh. Dirina sorangan panghasilana teu nyukupan. Bati mentegeg. Kakeuheul dikemu aya taunna. “Engkang,” geus nyuuh deui dina lahunan salakina. Taya mendingna. Dunungan awéwé hampang leungeun, lalakina cunihin. Pudigdig. Sabri kekerot. “Sabar gé aya watesna, Nyi!” peureupna dikeupeulkeun. “Wios, Kang. Pan urang téh butuh!” Ngadéngé kitu Sabri ukur rumahuh, ngurutan dada. Saminggu ti harita. “Engkang, juragan pameget aya nu nandasa!” pamajikana rawah-riwih. “Tong ribut mun hayang salamet!” Sabri ngantelkeun curuk kana biwirna. Kiwari pamajikannana ngadunungan ka Sabri nu geus ngawin juag istri.


text:
Ngalaksanakeun Tahalul
Nopémber 3, 2008 Tunda talatah
Tahallul nyaeta ngahalalkeun sagala nu diharamkeun salila ihrom kalawan nyukur atawa ngagunting buuk saeutikna tilu lembar buuk. Ngaguntingna mah bisa ku sorangan atawa menta dipangguntingkeun ka batur.
Cara-cara tahalul:
- Maca basmalah
- Ngagunting buuk. Keur nu dugul atawa butak cukup ngerik sirah ku peso cukur atawa sakadar ngaliwatkeun peso cukur kana sirahna (formalitas).
- Maca hamdalah.
Geus kitu mah rengse bae umroh pikeun haji tamattu’, terus mulang ka pamondokan ngaganti pakaian ihrom ku pakean biasa. Tapi pikeun ka jamaah nu ngalaksanakeun haji Ifrod ulah waka ngaganti pakean ihromna, nunggu nuluykeun kana ngalaksanakeun pagawean haji.


text:
Salju
Salju nyaeta cai nu ragrag ti awan nu ngabeku jadi banda padat tur ragragna kawas cihujan.
Salju asalna tina basa Arab, tsalji ().
Salju magrupakeun partikel kebul cai nu geus tiis di udara luhur (tempo atmosfir, biosfir, iklim, météorologi, cuaca) terus ragrag ka bumi minangka guruntul empuk, bodas, jeung saperti kristal nu lembut (guruntul salju, pakis saperti guruntul es, kelompok tina kabehannana).
Dina suhu tinangtu (disebut titik beku, 0° Celsius, 32° Fahrenheit), salju biasa ngalembereh tur leungit. Proses nalika salju/es robah sacara langsung jadi kebul cai tanpa jadi cai heula disebut menyublim. Proses sabalikna disebut pengendapan.
Salju mangrupakeun sarat keur kagiatan olah raga usum tiis seperti ski jeung kareta luncur).
Di dunya, salju biasa kajadian di nagara nu iklimna subtropis jeung sedeng. Tapi, aya oge di daerah tropis nu saljuan, contona di Pagunungan Jayawijaya di Papua, Indonesia.
Tempo oge[édit | édit sumber]
- ablasi
- akresi
- avalans
- badai salju
- klimatologi
- kondensasi
- dendrit
- evaporasi
- hujan batu es
- kalembaban
- metamorfisme
- hujan
- polikristal
- ibun beku
- tekenan uap jenuh
- inti salju
- kapadetan salju
- hujan salju
- luhurna salju
- muatan salju
- jejelemaan tina salju
- cisalju
- gundukan salju
- hujan badai salju
- supersaturasi
- tekenan uap


text:
Sinar gamma
Sinar gamma (remen ogé dilambangkeun ku aksara Yunani gamma, Y) nyaéta salah sahiji bagian tina radiasi éléktromagnétik anu dihasilkeun tina radioaktivitas atawa prosés nuklir atawa kagiatan subatomik séjénna kawas panghancuran éléktron-positron.
Sinar gamma nyusun spéktrum éléktromagnétik nu mibanda énergi gedé. Ieu spéktrum remen didéfinisikan ti mimiti nu énergina 10 kev/ 2,42 EHZ/ 124 pm, sanajan radiasi éléktromagnétik ti kira-kira 10 kev nepi ka sawatara ratus kev ogé bisa ngarujuk ka sinar X. Penting pikeun diinget yén euweuh béda fisik antara sinar gamma jeung sinar X – Dua ngaran ieu nyaéta ngaran-ngaran pikeun radiasi éléktromagnétik anu sarua, analogina sarua jeung sinar panonpoé katut sinar bulan nyaéta dua ngaran pikeun cahaya katénto. Tapi, gamma dibédakeun ti sinar X dumasar kana sumberna. Sinar gamma nyaéta istilah pikeun radiasi éléktromagnétik énergi-gedé anu dihasilkeun ku transisi énérgi alatan akselerasi éléktron. Alatan sawatara transisi éléktron ngamungkinkeun pikeun miboga énergi nu leuwih luhur ti sawatara transisi nuklir, mangka aya tumpang tindih antara naon anu ku urang sebut sinar gamma énergi leutik jeung sinar X énergi gedé.
Pikeun nangtayungan diri urang tina sinar Y merlukeun réa massa. Dina milih bahan anu dipaké pikeun nangtayungan kasebut, urang kudu ngitung yén sinar gamma diserep leuwih réa ku bahan nu nomer atomna luhur tur nu kapadetanana luhur. Ogé, beuki luhur énergi sinar gamma, beuki kandel material anu diperlukeun. Kandelna bahan anu diperlukeun pikeun nahan sinar gamma biasana ditangtukeun ku kamampuh éta bahan bisa ngurangan satengah inténsitas sinar gamma.


text:
Kembar Seoul panggung panggung katilu salaku "krisis" nya?ta
psychics asli mun [3500 yen pangajen Free] pikeun meunangkeun cara
kembar Seoul pasamoan, jiwa nu bakal stepping on tujuh hambalan salaku adjustment final jadi salah. Ieu muterkeun hiji patepungan ngareureuwas dina peringkat kahiji, tapi bakal ngalaman awakening spiritual, sarta janten lengkah kadua bray dina pangalaman jeung pangaweruh massana dina dinten dinten-ka-nu geus spent di unggal sejen, lawan ku ego diala ku imprinting atanapi Jigana kahariwang atawa ragu.
jeung tahap salajengna nyaeta panggung katilu. Dina tahap ieu, eta dipiceun ka ego anu geus maju nepi ka ayeuna, naha anjeun bisa meta ninggalkeun jiwa nu mikat silih t?h kenop. Najan kitu, pikeun jalma anu geus embittered ku pangalaman cinta kaliwat, mun abandon nu ego dibudidaya tina pangalaman teh nya eta pisan pikasieuneun, bakal aya malah harder.
Ku sabab eta bakal Hurt ka teu sagemblengna dipiceun ka ego keur unggal lianna. Ieu og? hiji test nu geus ditumpukeun dina urutan ka jiwa jadi salah jeung rohani lengkep ngahudangkeun, bener kembar Seoul kudu nungkulan cobaan ieu t?h kami moal bisa jadi salah.
dina tahap ieu dipirig ku nyeri badag, tapi kumaha boh bakal balik pajoang jeung titik ego. Bray dina kons?p cinta
kondisional, dina
tahap katilu ti tumbukan ieu tormented cinta
? kaliwat kondisional yen lumangsung jeung jiwa kembar, ku pangalaman cinta kaliwat sorangan, nu ieu ngalaman dina lengkah kadua kahariwang na, sanggeus nalangsara di ragu ka pihak sejen, bakal kufur pihak s?j?n teu bisa tahan sangsara. Sajauh cinta teu cinta tina jiwa kembar, nya ?ta pamadegan dina ditumpukeun sababaraha kaayaan ka silih, tapi ngabalukarkeun y?n bakal nampik pihak s?j?n ku teu menerkeun mun kondisi.
Sanajan kitu, gaganti cinta kondisional sam?m?hna dina peringkat katilu, ?ta l?ngkah bewara cinta pasangan nu tanpa pamrih. Ku alatan ?ta, ngalaman kumaha nu geus kaliwat, konsep cinta kondisional disposable Boh Terra penting.
konsep dimekarkeun di
kaliwat pangalaman cinta
? kahariwang jeung teuing bray up di mamang ngahiji sacara lengkep jeung pihak sejen, teu gampang dipiceun. Kahariwang jeung mamang nu asalna tina kons?p ieu, dina peringkat katilu baris jadi leuwih badag sarta leuwih badag. Lajeng, teu panjang ngajaga kuatna emosi, eta bakal og? pasangan sarta sababaraha kali ngahiji sacara lengkep.
sanajan kitu t?h kaayaan nyeri, masih dua jalma mikat silih niatna bakal neruskeun tryst. Kalayan kecap s?j?n, dina urutan papanggih bari nyekel sangsara h?bat nu asalna tina kahariwang jeung ragu, teu luput tina sangsara.
jiwa kembar ngaliwatan tahap ieu dina
tahap katilu ka separation panggung, bakal ditumpukeun dina tribulation h?bat. Mun teu aturan kaluar ego of nepi ka kiwari, aya og? bakal tumuwuh di konflik jeung jiwa kembar keur gelut ged?. The hareup panggung ieu, separation panggung anu ngantosan.
Sanajan kitu, saling ningkatkeun silih sanggeus pisah, lamun anjeun terang kanyataan y?n aya og? diperlukeun pikeun maledog jauh ego teh, urang tiasa nuju ka r?ngs?na hiji panggung. Kumaha bisa tahan mangsa ieu bakal jadi penting.
Dina lantai, eta bakal ditumpukeun dina tribulation h?bat. Mun teu aturan kaluar ego of nepi ka kiwari, aya og? bakal tumuwuh di konflik jeung jiwa kembar keur gelut ged?. The hareup panggung ieu, separation panggung anu ngantosan.
Sanajan kitu, saling ningkatkeun silih sanggeus pisah, lamun anjeun terang kanyataan y?n aya og? diperlukeun pikeun maledog jauh ego teh, urang tiasa nuju ka r?ngs?na hiji panggung. Kumaha bisa tahan mangsa ieu bakal jadi penting.
Dina lantai, eta bakal ditumpukeun dina tribulation h?bat. Mun teu aturan kaluar ego of nepi ka kiwari, aya og? bakal tumuwuh di konflik jeung jiwa kembar keur gelut ged?. The hareup panggung ieu, separation panggung anu ngantosan.
Sanajan kitu, saling ningkatkeun silih sanggeus pisah, lamun anjeun terang kanyataan y?n aya og? diperlukeun pikeun maledog jauh ego teh, urang tiasa nuju ka r?ngs?na hiji panggung. Kumaha bisa tahan mangsa ieu bakal jadi penting.


text:
Hiji poé, sakadang embé lumampah leuleumpangan rada jauh, ti lembur Pasir ngajugjug lembur Sindang. Maksudna rék ngalongok dulurna anu cénah ceuk béja ti sakadang kokondangan mah keur gering. Tengah poé, sakadang embé ngarasa hanaang. Atuh manéhna méngkol heula ka walungan. Tapi acan ogé ancrub, manéhna manggihan sakadang buaya katindihan tangkal kalapa. Nyeri pisan meureun, da anu katindihna téh pas beuheungna pisan. Êta wé humarurungna ogé mani matak watir.
“Cing tulungan, sakadang Embé, sobat anu haat, anu bageur. Ieu awak mani asa ringsek. Tulungan pangdorongkeun catang kalapa ieu. Kuring geus teu kuat,” ceuk buaya lungas lengis.
Sakadang embé sabenerna teu hayang nulungan buaya. Ngadeukeutan ogé sabenerna embung. Buaya mah lain pisobateun. Apan baheula ogé aya dulurna anu digegel sukuna terus digusur ka jero leuwi nepi ka hanteuna. Sobatna ogé sakadang sapi basa keur meuntas walungan apan digégél pingpingna nepi ka bohak. Untung wé sakadang sapi mah awakna badag, jadi basa digibeg-gibeg awakna téh sakadang buaya kabantingkeun.
“Tulungan, sakadang Embé, sobat anu haat, anu bageur. Maenya awak kuring kudu buruk katindihan ieu catang. Maenya anjeun téga, sakadang Embé. Apan anjeun téh kaasup sato anu bageur, anu loba sobatna, anu dipikaresep ku saréréa.”
Dipikir dibulak-balik, tungtungna mah sakadang embé téh karunyaeun ogé. Teu masalah sakadang buaya téh kasebutna sato anu galak, sato anu teu boga sobat da ka sasaha deleka baé. Teu paduli dulurna kungsi dipergasa, sobatna kungsi ditandasa, da ayeuna mah buaya téh kaasup sato anu teu walakaya. Buaya téh butuh pitulung mahluk séjénna.
Hésé capé sakadang embé nyunyurung catang kalapa. Késangna luut-léét ngabaseuhan sakujur awakna. Tanagana dikorédaskeun. Tungtungna mah, saeutik-saeutik, catang kalapa téh ngagorolong. Tapi saméméh catang kalapa téh eureun, saméméh sakadang embé anggeus ngarénghap, ari kerewek téh sukuna digégél ku sakadang buaya.
“Eh… nanaonan ieu téh sakadang buaya? Tong ngaheureuyan. Kuring hanaang ti tadi kénéh. Cik rék menta cai walungan sauyup mah. Lalampahan kuring masih jauh,” ceuk sakadang embé semu reuwas, sorana ngadégdég.
“Anjeun enya tas nulungan déwék ngagulingkeun catang kalapa anu nindihan. Tah ayeuna tulungan ogé déwék anu kalaparan.”
“Anjeun téh sakuduna atoh aya kénéh anu nulungan. Ku nyebut nuhun ogé kuring mah geus banget bagjana. Atuh teu nganuhunkeun ogé tong ngaheureuyan kawas kieu. Pamali….”
“Da déwék mah henteu ngaheureuyan! Déwék mah nyaan rék ngahakan manéh, sakadang embé. Apan daging manéh téh kaasup anu pulen jeung ngeunah. Lumayan keur ngaganjel ieu beuteung.”
“Apan kuring téh tas nulungan anjeun, sakadang buaya. Naha pantes nu asih dipulang sengit?”
“Nya pantes waé ceuk déwék mah. Sok wé ku anjeun tanya tilu mahluk anu ngaliwat di ieu walungan. Lamun lolobana ngajawab pantes, anjeun ku kuring rék langsung didahar. Tah kasempetan ieu téh minangka babales kana kahadéan anjeun. Apan anu séjén mah lamun geus digégél kieu téh sok langsung dibantingkeun waé nepi ka kalenger.”
Sakadang embé ngarénghap atoh. Enya ogé haténa mah banget ku sedih. Handeueul. Handeueul geus nulungan sato anu teu boga cedo. Tapi arék dikumaha deui, kaduhung mah tara ti heula.
Basa aya saheulay samak kabawa palid, sakadang embé gancang tumanya. Sabenerna mah manéhna embung nurut kahayang sato teu boga rumasa, sato bangkawarah siga sakadang buaya. Tapi cara kitu téh ngan hiji-hijina kasempetan pikeun salamet. Saeutikna ngundur-ngundur niat jahat sakadang buaya.
“Héy, samak, ké sakeudeung, kuring rék tumanya. Naha pantes anu asih dipulang sengit? Kahadéan dibales ku kadengkian?” ceuk sakadang embé ngagorowok.
“Pantes waé. Apan kuring ogé kungsi nulungan manusa, jadi alas diuk maranéhna ngarah henteu kotor jeung jauh tina panyakit. Mangtaun-taun kuring kumawula. Ari babalesna? Sanggeus kotor dina awak kuring hésé diberesihan, sanggeus soék minuhan sakujur awak kuring, apan teu nuhun teu basa-basa acan, ngan lung wé kuring dialungkeun.”
Sakadang embé hanjelu ngadéngé jawaban samak siga kitu. Tapi manéhna tetep yakin, anu asih mah pantesna dipulang asih deui, kahadéan pantesna mah dipulang kahadéan deui. Matakna basa aya dudukuy anu kabawa palid manéhna gancang tumanya deui.
“Héy, héy… dudukuy! Naha pantes anu asih dipulang sengit?”
“Ceuk kuring mah pantes waé. Contona kuring apan. Kuring téh ti sainget geus kumawula ka manusa. Lamun maranéhna leumpang di jalan panas, lamun hujan, apan kuring anu mayungan. Mangtaun-taun. Ari balesanana? Sanggeus awak kuring marolongo, sanggeus warna kuring pias, apan ngan lung wé dialungkeun ka walungan.”
Sakadang embé beuki nalangsa waé haténa. Komo basa sakadang buaya nyeungseurikeun mah haténa mani asa diwewejét.
“Nya ceuk sasaha ogé apan sarua, kahadéan téh taya salahna dibales ku kabengisan. Ayeuna mah sadrah wé atuh, sakadang embé, manéh ku kuring arék didahar.”
Tapi karék ogé sungut buaya calangap, sakadang embé ngagorowok.
“Ké heula, sakadang buaya! Aya kénéh anu can ditanya,” ceuk sakadang embé bari nunjuk sakadang peucang anu keur leumpang di kajauhan.
Sakadang embé sabenerna ngaharepkeun pisan sakadang peucang bisa nulungan karerepetna. Manéhna apal, sakadang peucang téh sobatna anu pinter.
“Wah, cumah sakadang embé. Lamun ogé sakadang peucang ngajawab henteu pantes, anu ngajawab pantes apan geus aya duaan.”
“Henteu nanaon. Kuring mah ngan saukur hayang nyaho wungkul, naha masih aya mahluk anu sadar kana bebeneran.”
“Nya hempék atuh. Sing seubeuh nanyana ngarah henteu panasaran lamun enggeus jadi eusi beuteung déwék.”
Basa sakadang embé ngageroan jeung ngagupayan, sakadang peucang geus teg wé dina haténa yén sobatna keur meunang karerepet. Sanggeus sakadang peucang aya di hareupeun dua sato anu keur pasalia paham ieu, atuh derekdek wé sakadang embé nyaritakeun pangalamanana.
“Tah kitu masalah kami téh. Cik kumaha ceuk anjeun, naha pantes kahadéan dibales ku kabengisan? Naha pantes nu asih dipulang sengit?” ceuk sakadang embé.
Sakadang peucang kalah molohok.
“Kumaha, sakadang peucang?” sakadang embé sakali deui nanya.
“Ah lieur kuring mah, teu ngarti. Kumaha kajadian anu sabenerna téh?”
Sakadang buaya ambek kacida nempo mahluk anu bodo mani liwat saking.
“Dasar belegug! Bodo! Maenya teu ngarti kitu-kitu acan. Déwék teh katindihan catang kalapa, terus datang sakadang embé nulungan, sanggeus catang kalapa ngagorolong suku embé téh digégél ku déwék.”
“Hampura atuh, kuring mah enya bodo. Apan kamari téh katerap kasakit pohoan. Jadi nerangkeun téh kudu sababaraha kali. Hampura….”
Puguh wé sakadang buaya anu geus teu sabar hayang nancebkeun huntu jeung sihungna kana pingping embé, mani kekerot nahan amarah.
“Kieu we atuh ayeuna mah, belegug! Tadi isuk, keur meujeuhna haneut moyan, déwék moyan di dieu nepi ka nundutan. Tah keur kitu tangkal kalapa anu minggu kamari kabentar gelap téh runtuh, ninggang awak déwék.”
“Ninggang kumaha? Apan lamun ninggang mah meureun mancul deui kawas bal.”
“Eh, dasar si bodo! Apan ieu mah lain bal, ieu mah catang kalapa. Sok geura sakadang embé gorolongkeun deui kana awak déwék.”
Sakadang embé dibantuan ku sakadang peucang gancang ngagorolongkeun deui catang kalapa kana awak buaya.
“Tah, sanggeus katinggang kieu, datang sakadang embé nulungan. Sok geura sakadang embé gorolongkeun deui catang kalapa téh!”
Tadina mah sakadang embe rék nurut kana paréntah buaya. Tapi basa sakadang peucang metot buntutna bari terus ngiceupan, kakara sakadang embé téh ngarti kana rencana sakadang peucang.
“Gancang atuh gorolongkeun deui, sakadang embé! Geus karasa deui yeuh nyerina!”
“Yeuh dengekeun, sato bodo! Sato teu boga cedo! Sato teu berbudi!” ceuk sakadang peucang bari tutunjuk. “Kuring geus leuwih ti ngarti kana katelengesan silaing! Matakna tah ayeuna dibalikkeun deui catang kalapa téh! Moal aya anu haat nulungan ka mahluk telenges kawas silaing mah!”
Sakadang peucang jeung sakadang embé gancang indit ti sisi walungan. Ari sakadang buaya anu kakara ngarti kana kapinteran sakadang peucang, gogorowokan bari ampun-ampunan. Kaduhung manéhna kana talajak goréng sorangan. ***


text:
Geuningan Hirup teh nya kieu lalakon urang teh,nu pasti mah unggal-unggal jalma pasti beda-beda,da ari sarua kabeh mah moal rame.Tapi naha atuh bet aya wae kahayang siga batur, hayang siga batur, iraha urang siga batur? eh iraha atuh batur siga urang? tah sok dibalikeun deui ngarah teu pati syedih heheh.
Da enya atuh jang naun ngagugulung kasedih mending ge dinikmatin boh amisna boh paitna, nu penting niatna pikeun kahadean urang nya leres teu lur?
Beu da seueur atuh boa loba pisan kahayang nu tacan kahontal teh pinuh lah ieu uteuk teh, komo hate jeg perasaan mah asa pinuh ku hiji ku dua, hayang anu tea, hayang anu tea,iraha,geus kahontal kahayang nu hiji hayang nambahan deui. Beu ari manusa mah asa ku tara seubeuh nya? aya wae kahayang teh. Da enya meureun kedah kitu kuduna.
Gusti masihan kahirupan ngarah urang ibadah ka Manten-Na, ibadah, ibadah,ibadah!
Cag ah! hirup hurip ayeuna ngan kari dipegatkeun ku napas panungtungan nu kari hos duka iraha, duka dimana boa, dipundut kunu gaduhna.
hampura sakabeh dosa nu karasa jeung nu teu karasa da kuring mah ngan saukur hirupĀ dina kahirupan.


text:
Hasil Pencarian
Hasil pencarian untuk kata kunci nyawana (2)
- NADOMAN NURUL HIKMAH, DARAS 30 (bagian 2)Tina Surat AN NAZIAAT (Malaikat anu Ngadudut Roh) - Surat Katujuhpuluh salapan - ayat 1 d/k 46
20 Dec 2004 - 12:33 pm
15. SAKARATNA JELEMA ANU KAPIR KACIDA PIKAWATIREUNANA (:79/1) - rhs, 17 Jumadilahir 1428 H
- Sakaratna jalma kapir, estuning ku matak watir,
ku Ijroil digebugan, anu kapir diteunggeulan.
- Digebugan sahabekna, sangkan ka luar nyawana,
nyawana mugen embungeun, sieun dika-narakakeun.
- Si nyawa didudut tarik, nyawa teh ngajerit ceurik,
tingkoceak sosongkolan, sakaratna nu teu iman.
- Naha atuh maneh kapir, teu inget engke di ahir,
bakal pinanggih jeung maot, dipapag malakal maot.
- Sanajan ampun-ampunan, enggeus euweuh kasempetan,
tobatna geus elat teuing, naha baheula teu eling.
- Tarima bae buktina, sabab teu iman teu takwa,
marukan teh bakal lana, langgeng rek hirup di dunya.
- Na naon nu diteangan, ngumbar napsu tetemenan,
terang-terang geus lekasan, malakalmaot nungguan.
- Sakaratna jalma kapir, estuning ku matak watir,
- Kampung Kuta Pantrang Nanggap Wayang
1 Dec 2004 - 4:14 am
1. KIAMAT TEH TANGTOS BAKAL KAJADIAN (:78/1,2,3,4,5) - rhs, 29 Jumadilawal 1424 H
- Assalamu'alaikum, ka muslimin wal muslimat,
asalamu'alaikum, ka mu'minin wal mu'minat.
- Seja nyanggakeun nadoman, sumberna ayat Al-Qur'an,
juz anu ka tilupuluh, mugia jadi pituduh.
- An-Naba' nami suratna, tujuhdalapan nomerna,
dupi nu jadi ayatna, kahiji dugi kalima,
- Anu kapir teu percaya, yen kiamat bakal aya,
pajar ukur nyingsieunan,nu kapir teh seuseurian,
- Padahal kiamat pasti, bakal cunduk hiji wanci,
nu uninga mung Ilahi, manusa mah moal ngarti.
- Mun kiamat enggeus cunduk, nu kapir bati ngaheruk,
kakara sadar jeung eling, elingna geus elat teuing,
- Nu mawi yeuh kanca mitra, urang teh wajib percaya,
engke dina hiji mangsa, kiamat pasti cundukna.
- Ti ayeuna urang tobat, samemeh dongkap kiamat,
mugi Alloh ngahampura, kana samudaya dosa.
- Assalamu'alaikum, ka muslimin wal muslimat,


text:
Sean Connery
Sir Thomas Séan Connery (babar 25 Agustus 1930 di kota Edinburgh, Skotlandia, leuwih terkenal ku sebatan Séan Connery) mangrupa saorang aktor film jeung TV asal ti Skotlandia, Britania Raya. Anjeunna terkenal sabagai pameran James Bond pertama. Sampai ka kiwari, Connery parantos maen dina tujuh film James Bond, dimimitian dina Dr. No taun 1962 dan diahiri dina Never Say Never Again taun 1983.
Di luar James Bond, Connnery mangrupa saorang aktor handal. Anjeunna parantos meunang macam-macam panghargaan sapertos Academy Award, Golden Globe, jeung BAFTA Award. Sasih Juli 2000, Connery ngadapetkeun gelar ksatria kahormatan ti Ratu Elizabeth II.


text:
Friday, 1 April 2016
Biografi Laudya Chintya Bella Dalam Bahasa Sunda
06:08 Acep Rohman No comments
Laudya Chintya Bella
Laudya Cyntia Bella Lahir di Bandung, 24 Februari 1988; umur 23 tahun nya éta saorang béntang sinétron ti Indonesia.
Laudya mimiti karirna minangka modél sarta béntang pariwara, saméméh pamustunganana ancrub di dunya akting.
Bella kungsi terpilih minangka finalis majalah KAWANKU taun 2002, tapi ngaranna mimiti dipikawanoh saprak berperan salaku Biyan di film VIRGIN.
Ngaliwatan film VIRGIN ieu, Bella anu diajar akting ti Eka D. Sitorus, pengasuh Sakti Acting School Jakarta, kapilih minangka salasahiji nominasi artis utama awéwé pangalusna Festival Film Indonésia (FFI).[2] Bella ogé dinobatkan minangka Artis Terpuji dina Festival Film Bandung (FFB) 2004.[2] Bella anu kungsi ogé ngabintangi film CINTA REMAJA, LENTERA MERAH sarta BUKAN BiNTANG BIASA.
Sarta liwat sinetron JURAGAN JENGKOL, Bella junun minangka aktris pang top vérsi SCTV Awards 2006.[2] Salian ti éta Manéhna ogé ayeuna mimitian anclub ka dunya sora babarengan jeung grup vokal asuhan Melly Goeslaw Bukan Bintang Biasa babarengan Raffi Ahmad, Chelsea Olivia Wijaya, Dimas Beck, sarta Ayushita. Bella anak ka 4 ti 4 duduluran.